‘Bɛnwu Ninyɛne Mɔɔ Nwolɛ Hyia Kpalɛ La’ (Felepaema 1:10) | Debiezukoalɛ\nƐzinzalɛ Arane—Debiezukoalɛ Ɛdeɛ | April 2013\nKENGA YE WƆ Afrikaans Albanian Amharic Arabic Argentina Mumule Aneɛ Armenian Aymara Azerbaijani Azerbaijani (Cyrillic) Bicol Brazil Mumule Aneɛ Bulgarian Cambodian Catalan Cebuano Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Colombia Mumule Aneɛ Croatian Czech Danish Dutch Efik English Estonian Ewe Finnish French Ga Georgian German Giliki Greenlandic Guarani Haitian Creole Hiligaynon Hungarian Icelandic Igbo Iloko Indonesian Italian Italy Mumule Aneɛ Japan Mumule Aneɛ Japanese Kazakh Kikuyu Kinyarwanda Kirghiz Korean Kwangali Kwanyama Latvian Lingala Lithuanian Luo Malagasy Malay Maltese Mexico Mumule Aneɛ Myanmar Ndebele Ndonga Nepali Ngabere Norwegian Nzema Oromo Pangasinan Polish Portuguese (Brazil) Punjabi Quechua (Ayacucho) Quechua (Bolivia) Romanian Russia Mumule Aneɛ Russian Sepedi Serbian (Cyrillic) Serbian (Roman) Sesotho (Lesotho) Setswana Shona Sinhala Slovak Slovenian Spanish Sranantongo Swahili Swati Swedish Tagalog Tahitian Thai Tigrinya Tsonga Turkish Twi Ukrainian Umbundu Uruund Uzbek Venda Vietnamese Waray-Waray Wayuunaiki Wolaita Xhosa Yoruba Zulu\n‘Bɛnwu Ninyɛne Mɔɔ Nwolɛ Hyia Kpalɛ La’\n‘Bɛnwu ninyɛne mɔɔ nwolɛ hyia kpalɛ la.’—FEL. 1:10.\nNINYƐNE TITILE MƆƆ YƐBAZUZU NWO\nAnwodozo boni a Ayezaya, Yizikeɛle, nee Daneɛle ɛnyelɛzodeɛnwunlɛ ne maa yɛnyia a?\nDuzu a yɛsukoa yɛfi ninyɛne mɔɔ gyi Gyihova ahyehyɛdeɛ ne foa mɔɔ wɔ azɛlɛ ye azo anye zo mɔɔ yɛbazuzu nwo la anu a?\nDuzu a edwɛkɛ ɛhye ɛmaa wɔbɔ kpɔkɛ kɛ ɛbayɛ a?\n1, 2. Ngapezo mɔɔ fane awieleɛ mekɛ ne anwo la boni a Gyisɛse ɛdoavolɛ ne mɔ anye liele nwo kpalɛ a, na duzu ati ɔ?\nMEKƐ ne anu, ɛnee Pita, Gyemise, Dwɔn nee Andelu angome a nee bɛ Menle ne lua a. Ɛnee edwɛkɛ mɔɔ Gyisɛse ɛha ye wɔ ɛzonlenlɛ sua ne mɔɔ bɛbazɛkye ye anwo la ɛlɛgyegye bɛ kpalɛ. (Mak. 13:1-4) Yemɔti, bɛbizale ye kɛ: “Ka mekɛ mɔɔ ɛhye mɔ kɛzi la kile yɛ, na ka debie mɔɔ bazi ahile kɛ wɔ ɛralɛ ne ɛdwu na ewiade ɛhye ɛlɛba awieleɛ la kile yɛ?” (Mat. 24:1-3) Gyisɛse hilele bɛ ninyɛne mɔɔ ɔbamaa banwu kɛ ewiade ne ɛhakyi na eza ɔbahile kɛ Seetan ɛtane ewiade ɛhye ɛlɛba ye awieleɛ la. Ɔbayɛ kɛ Gyisɛse ɛdoavolɛ ne mɔ anye liele debie ko anwo titile. Mekɛ mɔɔ Gyisɛse hanle ninyɛne mɔɔ gyegye adwenle le kɛ konle, ɛhɔne, nee mɛladonlɛ mɔɔ ɔbabu anwo edwɛkɛ wiele la, ɔhanle kɛ debie kpalɛ bie noko bayɛ awieleɛ mekɛ ne anwo sɛkɛlɛneɛ. Ɔhanle kɛ: “Bɛbabɔ Edwɛkpa ɛhye mɔɔ fane Anwuma Belemgbunlililɛ ne anwo la nolo wɔ aleɛabo amuala, amaa yeayɛ daselɛlilɛ yeamaa aleɛabo amra kolaa na awieleɛ ne ara.”—Mat. 24:7-14.\n2 Ɛnee Gyisɛse Kelaese ɛdoavolɛ ne mɔ nee ye ɛha Belemgbunlililɛ ne anwo edwɛkpa ne. (Luku 8:1; 9:1, 2) Bie a bɛhakyele kɛ ɔhanle kɛ: “Bɛyɔba ne ɛra dɔɔnwo, na gyimayɛvoma mɔɔ bu la le ekyi. Zɔhane ati bɛzɛlɛ kɛ egyinli menle ne kɛnyia gyimayɛvoma dɔɔnwo kɛmaa bɛkɛhɔbu bɛyɔba ne.” (Luku 10:2) Noko kɛ ɔkɛyɛ na bɛaha edwɛkɛ ne wɔ “aleɛabo amuala” na “yeayɛ daselɛlilɛ yeamaa aleɛabo amra” ɛ? Nienwu a gyimayɛvoma ne bavi ara a? Saa bɛyɛle mɔɔ bazi kenlebie la nvoninli wɔ bɛ adwenle nu wɔ mekɛ mɔɔ ɛnee bɛ nee Gyisɛse de ɛkɛ ne la a, anrɛɛ ɔbaboa bɛ! Anrɛɛ kɛzi edwɛkɛ sikalɛ ne mɔɔ wɔ Mateyu 24:14 ɛra nu la ɛnrɛzi bɛ nwo.\n3. Kɛzi edwɛkɛ mɔɔ wɔ Luku 21:34 la ɛra nu ɛ, na edwɛkɛ boni mɔ a ɔwɔ kɛ yɛbiza yɛ nwo a?\n3 Gyisɛse ngapezo ne ɛra nu wɔ yɛ mekɛ ye anu. Menli dɔɔnwo ɛha ɛbɔ nu ɛlɛbɔ Belemgbunlililɛ edwɛkpa ne nolo wɔ azɛlɛ ye kɔsɔɔti azo. (Aye. 60:22) Noko Gyisɛse hanle kɛ ɔbayɛ se yeamaa bie mɔ kɛ bɛbamaa bɛ adwenle agyinla ɛleka ko wɔ awieleɛ mekɛ ɛhye anu. Bɛbamaa ninyɛne ali bɛ adwenle na bɛade nganeɛ kɛ ‘bɛvɛ.’ (Bɛgenga Luku 21:34.) Yɛnwu kɛ zɔhane edwɛkɛ ne noko ɛra nu. Ninyɛne ɛlɛtwehwe Nyamenle menli ne bie mɔ adwenle. Yɛkola yɛnwu ɛhye wɔ kpɔkɛ mɔɔ bɛsi ye wɔ gyimayɛlɛ, nwoma kpole ezukoalɛ, nwonane afoa nu ninyɛne, yɛɛ mekɛ mɔɔ bɛfa bɛdi nwɔhoa nee mɔɔ bɛfa bɛdielie bɛ nye anwo la anu. Bie mɔ asa nu ɛlɛto ɔlua ɛbɛlabɔlɛ nu ngyegyelɛ nee adwenleadwenle ti. Biza ɛ nwo kɛ: ‘Duzu a melɛyɛ a? Mefa Nyamenle ɛhulolɛdeɛ ɛyɛlɛ medumua ɔ?’\n4. (a) Duzu a Pɔɔlo zɛlɛle manle Keleseɛnema mɔɔ ɛnee wɔ Felepae la ɛ, na duzu ati ɔ? (b) Duzu a yɛbazukoa ye wɔ debiezukoalɛ ɛhye nee mɔɔ doa ye la anu a, na duzu ati ɔ?\n4 Ɛnee ɔwɔ kɛ ɛvoya ne mɔɔ lumua la anu Keleseɛnema bɔ mɔdenle kpalɛ na bɛahola bɛava sunsum nu ninyɛne bɛalumua. Ɛzoanvolɛ Pɔɔlo nwunle kɛ ɔwɔ kɛ ɔsɛlɛ ɔmaa bɛdabɛ mɔɔ bɛwɔ Felepae la amaa bɛabɔ mɔdenle ‘bɛanwu ninyɛne mɔɔ nwolɛ hyia kpalɛ la.’ (Bɛgenga Felepaema 1:9-11.) Ɛnee ɛzoanvolɛ Pɔɔlo nee tete amra dɔɔnwo “ɛzi pi wɔ Awulae anu na bɛlɛbɔ Edwɛkpa ne nolo mɔɔ bɛnzulo ɛhwee a.” (Fel. 1:12-14) Zɔhane ala a ɛnɛ noko yɛ nuhua dɔɔnwo ɛlɛfa akɛnrazilɛ abɔ Nyamenle Edwɛkɛ ne nolo a. Noko, saa yɛsuzu mɔɔ Gyihova ahyehyɛdeɛ ne ɛyɛ ye ɛnɛ la anwo a, asoo ɔbamaa yɛava yɛ adwenle yɛazie gyima mɔɔ nwolɛ hyia tɛla biala—edwɛkɛhanlɛ gyima ne azo kpalɛ ɔ? Ɛhɛe! Yɛbazuzu ngyehyɛleɛ mɔɔ Gyihova ɛyɛ amaa edwɛkɛ mɔɔ wɔ Mateyu 24:14 ara nu la anwo wɔ debiezukoalɛ ɛhye anu. Duzu a gyi ye ahyehyɛdeɛ ne anye zo a, saa yɛnwu ye a kɛzi ɔbaha yɛ nee yɛ abusua ne ɛ? Yɛbazuzu debie mɔɔ ɔbamaa yɛadoa yɛ ɛzonlenlɛ gyima ne azo na yɛ nee Gyihova ahyehyɛdeɛ ne alua dahuu la anwo wɔ debiezukoalɛ ne mɔɔ doa zo la anu.\nGYIHOVA AHYEHYƐDEƐ NE FOA MƆƆ WƆ ANWUMA LA ƐLƐKƆ Ɔ NYUNLU\n5, 6. (a) Duzu ati a Gyihova manle bɛnwunle ye ahyehyɛdeɛ ne foa mɔɔ wɔ anwuma la anwo ɛnyelɛzodeɛnwunlɛ ɛ? (b) Duzu a Yizikeɛle nwunle ye wɔ ɛnyelɛzodeɛnwunlɛ nu a?\n5 Ninyɛne dɔɔnwo wɔ ɛkɛ mɔɔ Gyihova ammaa bɛangɛlɛ ye wɔ ye Edwɛkɛ ne anu a. Kɛ neazo la, ɔnva nwo kɛ anrɛɛ yɛ nye balie nwo kpole la, yeammaa bɛangɛlɛ kɛzi yɛ amelɛ ne nee ninyɛne mɔɔ wɔ ewiade ye la dɔɔnwo yɛ gyima! Emomu, Gyihova ɛmaa yɛ edwɛkɛ mɔɔ ɔbamaa yɛanwu ye ɛhulolɛdeɛ na yɛayɛ la. (2 Tem. 3:16, 17) Yɛ nye die kɛ Gyihova ɛmaa yɛnwu ye ahyehyɛdeɛ ne foa mɔɔ wɔ anwuma la anwo ninyɛne bie mɔ wɔ Baebolo ne anu la! Saa yɛkenga nwolɛ edwɛkɛ wɔ mbuluku mɔɔ Ayezaya, Yizikeɛle, Daneɛle, nee Yekile buluku ne mɔɔ Dwɔn hɛlɛle la anu a, yɛ nye die kpalɛ. (Aye. 6:1-4; Yiz. 1:4-14, 22-24; Dan. 7:9-14; Yek. 4:1-11) Ɔle kɛ asɛɛ Gyihova ɛye mgbɛnu ɛdanlɛ bie ɛvi ɛkɛ amaa yɛanwu ninyɛne mɔɔ wɔ anwuma lɔ la. Duzu ati a ɔmaa yɛnwu ninyɛne ɛhye mɔ a?\n6 Gyihova ɛngulo kɛ yɛ rɛle kɛvi ye ɛlɛ kɛ yɛboka ewiade amuala ahyehyɛdeɛ bie anwo. Gyihova ahyehyɛdeɛ ne foa mɔɔ ɛnyelɛ ɛnnwu ye la, ɛlɛbɔ mɔdenle ali Nyamenle bodane nwo gyima. Kɛ neazo la, Yizikeɛle nwunle kɛ bɛva ehwili kpole bie bɛyɛ Gyihova ahyehyɛdeɛ ne mɔɔ ɛnyelɛ ɛnnwu ye la anwo nvoninli. Ehwili ɛhye tia ndɛndɛ yɛ ɔkola ɔkakyi ɔ nye arelevilɛ nu. (Yiz. 1:15-21) Eza ɔnwunle Ahenle mɔɔ ɔlɛka ehwili ne la. Ɔhanle kɛ: ‘Deɛ ne mɔɔ menwunle ye la ta kɛ kɔbele mɔɔ ɛlɛta la, na yeyɛ kɛ asɛɛ debie mɔɔ senle ɛbɔ ɛyia ye; ɔle kɛ Gyihova anyunlunyia ne sɔhovolɛ la.’ (Yiz. 1:25-28) Nea kɛzi ɛnyelɛzodeɛnwunlɛ ɛhye bazi Yizikeɛle anwo a! Ɔnwunle kɛ Gyihova nea ye ahyehyɛdeɛ ne azo na ɔdua ye sunsum nwuanzanwuanza ne azo ɔkile ye adenle. Nɔhalɛ nu, ehwili ne le Gyihova ahyehyɛdeɛ ne mɔɔ ɛnyelɛ ɛnnwu ye la gyimayɛlɛ nwo nvoninli kɛnlɛma kpalɛ!\n7. Adenle boni azo a Daneɛle ɛnyelɛzodeɛnwunlɛ ne maa yɛnyia anwondozo ɛ?\n7 Daneɛle noko nwunle ninyɛne dɔɔnwo mɔɔ baboa yɛ la. Ɔnwunle Gyihova, “Sonla ne mɔɔ ɔvi tete ɛnee ɔwɔ ɛkɛ ne la” kɛ ɔde ye ebia ne mɔɔ ɔle kɛ senle la azo. Ebia ne agyakɛ ne le ehwili. (Dan. 7:9) Ɛnee Gyihova kpondɛ kɛ Daneɛle nwu kɛ Ye ahyehyɛdeɛ ne ɛlɛkɔ ɔ nyunlu, ɔlɛdi Ye bodane nwo gyima. Eza Daneɛle nwunle “debie bie mɔɔ zɔho sonla ra la,” Gyisɛse, kɛ bɛva Gyihova ahyehyɛdeɛ ne foa mɔɔ wɔ azɛlɛ ye azo la bɛwula ɔ sa. Tɛ mekɛ ekyi bie ala a Kelaese tumililɛ ne mɔɔ di munli la bali tumi a. Emomu, “Ye belemgbunlililɛ ne ɛnlɛ awieleɛ, ɔnrɛpɛ nu ɔnrɛze ɛlɛ yɛɛ awie ɛnrɛhola ye sɛkye.” (Dan. 7:13, 14) Ɛhye ka yɛ maa yɛfa yɛ rɛle yɛwula Gyihova anu na yɛkile ninyɛne mɔɔ ɔlɛyɛ la anwo anyezɔlɛ. Ɔvale “ebialilɛ tumi, anyunlunyia, yɛɛ enililɛ,” ɔmanle ɔ Ra Gyisɛse mɔɔ bɛzɔle ye bɛnleanle la. Gyihova vale ɔ rɛle wulale ɔ Ra ne nu. Ɛhye ati, yɛbahola yɛava yɛ rɛle yɛawula Gyisɛse tumililɛ ne noko anu.\n8. Kɛzi ɛnyelɛzodeɛnwunlɛ bie mɔɔ Gyihova manle Yizikeɛle nee Ayezaya nwunle ye la hanle bɛ ɛ, na kɛzi ɔwɔ kɛ ɔka yɛdayɛ noko ɛ?\n8 Kɛzi ɔwɔ kɛ Gyihova ahyehyɛdeɛ ne mɔɔ ɛnyelɛ ɛnnwu ye la anwo ɛnyelɛzodeɛnwunlɛ ɛhye maa yɛte nganeɛ ɛ? Nɔhalɛ nu, mɔɔ Gyihova ɛlɛyɛ la yɛ azibɛnwo na ɔmaa yɛbɛlɛ yɛ nwo aze kɛ Yizikeɛle la. (Yiz. 1:28) Saa yɛdwenledwenle mɔɔ Gyihova ahyehyɛdeɛ ne ɛlɛyɛ la anwo a, ɔbaha yɛ yeamaa yɛayɛ dɔɔnwo kɛ Ayezaya la. Mekɛ mɔɔ ɔnyianle nwolɛ adenle kɛ ɔhɔha mɔɔ Gyihova ɛlɛyɛ anwo edwɛkɛ la, yeandwenlehwenle ɔ bo aze. (Bɛgenga Ayezaya 6:5, 8.) Ɛnee Ayezaya lɛ anwondozo kɛ kɛmɔ Gyihova gyi ɔ nzi la ati, ɔbahola yeali ngyegyelɛ biala anwo gyima. Zɔhane ala noko a, ɔwɔ kɛ Gyihova ahyehyɛdeɛ ne mɔɔ ɛnyelɛ ɛnnwu ye la anwo debie ekyi mɔɔ yɛnwu ye la ka yɛ maa yɛyɛ dɔɔnwo a. Nea kɛzi ɔmaa anwosesebɛ kɛ yɛbadwenledwenle ahyehyɛdeɛ ɛhye mɔɔ ɔ nyunlu ala a ɔkɔ na ɔlɛdi Gyihova bodane ne mɔ anwo gyima la anwo a!\nGYIHOVA AHYEHYƐDEƐ NE FOA MƆƆ WƆ AZƐLƐ YE AZO LA\n9, 10. Duzu ati a Gyihova ahyehyɛdeɛ ne foa mɔɔ ɛnyelɛ nwu ye la anwo hyia ɛ?\n9 Gyihova ɛlua ɔ Ra ne anwo zo yeyɛ ngyehyɛleɛ bie wɔ azɛlɛ ye azo mɔɔ ɔ nee ye ahyehyɛdeɛ ne mɔɔ ɛnyelɛ ɛnnwu ye la bɔ nu yɛ gyima a. Duzu ati a ngyehyɛleɛ mɔɔ yɛ nye nwu ye la anwo hyia na yɛahola yɛayɛ gyima ne mɔɔ bɛha nwolɛ edwɛkɛ wɔ Mateyu 24:14 la ɛ? Maa yɛzuzu ninyɛne nsa anwo.\n10 Mɔɔ lumua la, Gyisɛse hanle kɛ edwɛkɛhanlɛ gyima ne bava ye ɛdoavolɛ ne mɔ ahɔ “aleɛabo ɛleka biala.” (Gyi. 1:8) Mɔɔ tɔ zo nwiɔ, ɔwɔ kɛ bɛyɛ ngyehyɛleɛ bɛfa bɛmaa sunsum nu aleɛ na eza bɛnea menli mɔɔ ɛlɛyɛ gyima ɛhye la. (Dwɔn 21:15-17) Mɔɔ tɔ zo nsa, ɔwɔ kɛ bɛyɛ ngyehyɛleɛ bɛmaa menli mɔɔ ɛlɛka edwɛkɛ ne la yia nu sonle Gyihova na bɛkile bɛ kɛzi ɔwɔ kɛ bɛyɛ gyima ne la. (Hib. 10:24, 25) Bɛnrɛhola bɛnrɛyɛ gyima ɛhye mɔɔ ngyehyɛleɛ biala ɛnle nwo a. Ɛhye ati, saa Kelaese ɛdoavolɛ ne mɔ bahola ayɛ gyima ɛhye a, kyesɛ bɛyɛ nwolɛ ngyehyɛleɛ kpalɛ.\n11. Kɛzi yɛdi yɛboa ngyehyɛleɛ mɔɔ Gyihova ahyehyɛdeɛ ne ɛyɛ la ɛ?\n11 Kɛzi yɛdi yɛboa ngyehyɛleɛ mɔɔ Gyihova ahyehyɛdeɛ ne ɛyɛ la ɛ? Adenle titile ko mɔɔ yɛdua zo la a le kɛ yɛbalie menli mɔɔ Gyihova nee Gyisɛse ɛlɛmaa bɛali edwɛkɛhanlɛ gyima ne anyunlu la yɛali. Ninyɛne dɔɔnwo wɔ ɛkɛ ɛnɛ mɔɔ anrɛɛ mediema ɛhye mɔ bahola ava azie bɛ nye zo a. Noko akee, duzu a Gyihova ahyehyɛdeɛ ne foa mɔɔ ɔwɔ azɛlɛ ye azo la ɛva ɛzie ɔ nye zo a?\nFA WƆ ADWENLE SIE ‘NINYƐNE MƆƆ NWOLƐ HYIA KPALƐ LA’ AZO\n12, 13. Kɛzi Keleseɛne mgbanyima di bɛ ɛzonlelilɛ nwo gyima ɛ, na duzu ati a ɛhye maa wɔ anwosesebɛ ɛ?\n12 Bɛkpa mgbanyima mɔɔ lɛ anwubielɛ la wɔ ewiade ɛleka biala kɛ bɛnlea bɛmaa Belemgbunlililɛ edwɛkɛhanlɛ gyima ne ɛhɔ zo wɔ maanle mɔɔ bɛwɔ nu la anu. Mediema ɛhye mɔ kpondɛ adehilelɛ fi Nyamenle Edwɛkɛ ne ‘mɔɔ le kɛ kɛnlaneɛ nee wienyi wɔ bɛ adenle nu la anu,’ na bɛfi ahonle nu bɛyɛ asɔne kolaa na bɛazi kpɔkɛ.—Edw. 119:105; Mat. 7:7, 8.\n13 Keleseɛne mgbanyima mɔɔ bɛnea edwɛkɛhanlɛ gyima ne azo la, fa bɛ mekɛ ne yɛ “Edwɛkpa ne ɛhanlɛ gyima ne” kɛmɔ menli mɔɔ lile gyima ne anyunlu wɔ ɛvoya ne mɔɔ lumua anu yɛle la. (Gyi. 6:4) Bɛdi fɛlɛko kpole kɛ edwɛkɛhanlɛ gyima ne ɛlɛnyia ngɔzo wɔ bɛ maanle ne anu nee ewiade amuala la. (Gyi. 21:19, 20) Bɛnli debie biala anwo mɛla yɛɛ bɛnyɛ kyengye. Emomu, bɛdua Ngɛlɛlera ne nee Nyamenle sunsum nwuanzanwuanza ne adehilelɛ zo bɛyɛ ngyehyɛleɛ mɔɔ bamaa edwɛkɛhanlɛ gyima ne ahɔ zo la. (Bɛgenga Gyima ne 15:28.) Bɛdua adenle ɛhye azo bɛyɛ neazo kpalɛ bɛmaa bɛdabɛ mɔɔ bɛwɔ asafo ne anu amuala la.—Ɛfɛ. 4:11, 12.\n14, 15. (a) Duzu ngyehyɛleɛ a bɛyɛ bɛboa edwɛkɛhanlɛ gyima ne wɔ ewiade amuala a? (b) Kɛzi ɛte nganeɛ wɔ wɔ afoa nu ɛdeɛ mɔɔ ɛyɛ ɛboa Belemgbunlililɛ edwɛkɛhanlɛ gyima ne la anwo ɛ?\n14 Yɛ mediema dɔɔnwo yɛ mbuluku, debiezukoalɛ, nee nyianu nwo ngyehyɛleɛ mɔɔ yɛnnwu ye a. Kɛ neazo la, bɛdabɛ mɔɔ bɛdu bɛ nwo bɛmaa la kile yɛ mbuluku ne mɔ abo kɔ aneɛ mɔɔ bo 600 la anu. Ɔlua zo, menli dɔɔnwo kola sukoa “ninyɛne mgbole mɔɔ Nyamenle ɛyɛ la” wɔ bɛ sua zo aneɛ nu. (Gyi. 2:7-11) Mgbavolɛ nee mbɛlɛra fa mɛlahyinli mɔɔ prente debie ndɛndɛ la yɛ mbuluku. Akee bɛfa mbuluku ɛhye mɔ bɛkɔma asafo ne mɔ, bɔbɔ bɛkɔ ɛleka mɔɔ wɔ moɔmoa kpalɛ la.\n15 Bɛyɛ ngyehyɛleɛ dɔɔnwo amaa yɛ nee yɛ asafo ne abɔ nu abɔ edwɛkpa ne nolo. Kɛ neazo la, menli dɔɔnwo tu bɛ nwo maa sisi Belemgbunlililɛ Asalo nee Nyianu Asalo. Bie mɔ noko boa bɛdabɛ mɔɔ esiane to bɛ anzɛɛ bɛyia ayileyɛlɛ nu ngyegyelɛ la. Eza bɛyɛ maanzinli nee maangyeba nyianu nwo ngyehyɛleɛ, na bɛyɛ Baebolo sukulu mɔ bɛfa bɛkilehile la. Bodane boni ati a bɛyɛ gyima ɛhye mɔ a? Bɛyɛ ɛhye bɛfa bɛboa yɛ amaa yɛabɔ edwɛkpa ne nolo na nɔhalɛ ɛzonlenlɛ ne anu adɛlɛ. Nɔhalɛ nu, Gyihova ahyehyɛdeɛ ne foa mɔɔ wɔ azɛlɛ ye azo la ɛva ninyɛne mɔɔ anwo hyia kpalɛ la ɛlumua!\nDI GYIHOVA AHYEHYƐDEƐ NE NEAZO NZI\n16. Baebolo ɛzukoalɛ nwo ngyehyɛleɛ kpalɛ boni a ɛdawɔ anzɛɛ wɔ abusua ne bahola ayɛ a?\n16 Asoo ɔvi mekɛ mɔɔ kɔ mekɛ la yɛtɛnla aze yɛsuzu gyima mɔɔ Gyihova ahyehyɛdeɛ ne ɛlɛyɛ la anwo? Bie mɔ fa mekɛ mɔɔ bɛfa bɛyɛ bɛ abusua ɛzonlenlɛ anzɛɛ bɛtianwo debiezukoalɛ la bie yɛ neɛnleanu wɔ ninyɛne ɛhye mɔ anwo na bɛdwenledwenle nwo. Kɛ neazo la, ɔbayɛ wɔ anyelielɛ kɛ ɛbazukoa Ayezaya,Yizikeɛle, Daneɛle nee Dwɔn ɛnyelɛzodeɛnwunlɛ ne mɔ anwo debie. Ahyehyɛdeɛ ne anwo edwɛkɛ mɔɔ yɛ anyelielɛ la wɔ Jehovah’s Witnesses—Proclaimers of God’s Kingdom buluku ne nee mbuluku gyɛne nu anzɛɛ DVD zo.\n17, 18. (a) Kɛzi edwɛkɛ ɛhye ɛboa wɔ ɛ? (b) Kpuyia boni mɔ a ɔwɔ kɛ yɛsuzu nwo a?\n17 Ɔle kpalɛ kɛ yɛbadwenledwenle kɛzi Gyihova ɛlɛdua ye ahyehyɛdeɛ ne azo aboa edwɛkɛhanlɛ gyima ne la anwo. Bɛmaa yɛbɔ kpɔkɛ yɛ nee ahyehyɛdeɛ kɛnlɛma ɛhye ɛlua na yɛva yɛ adwenle yɛzie ninyɛne mɔɔ anwo hyia kpalɛ la azo. Saa yɛyɛ zɔ a, yɛbanyia anwosesebɛ kɛ Pɔɔlo mɔɔ hɛlɛle edwɛkɛ ɛhye la: “Nyamenle ɛlolɛ nu ala yɛɛ yeva gyima ɛhye yewula yɛ sa nu a, zɔhane ati yɛ rɛle ɛmbɔ.” (2 Kɔl. 4:1) Eza ɔzile ɔ gɔnwo mɔ gyimayɛvoma adua kɛ: “Bɛmaa yɛhɔ zolɛ yɛyɛ kpalɛ; ɔluakɛ saa yɛangyakyi nyele ɛyɛlɛ a, kenle bie yɛbanwu ɔ bo aleɛ.”—Gal. 6:9.\n18 Asoo nzenzaleɛ bie wɔ ɛkɛ mɔɔ ɔhyia kɛ yɛ nuhua ko biala anzɛɛ yɛ mbusua yɛ amaa yɛanwu ninyɛne mɔɔ anwo hyia kpalɛ wɔ yɛ ɛbɛlabɔlɛ nu la ɔ? Asoo yɛbahola yɛatete ninyɛne zo anzɛɛ yɛnrɛmaa ninyɛne ɛnrɛhwehwe yɛ adwenle amaa yɛahola yɛava yɛ adwenle yɛazie edwɛkɛhanlɛ gyima ne mɔɔ nwolɛ hyia kpalɛ la azo ɔ? Wɔ edwɛkɛ ne mɔɔ doa zo la anu, yɛbazuzu ninyɛne nnu mɔɔ baboa yɛ na yɛ nee Gyihova ahyehyɛdeɛ ne alua la anwo.\nBɛdule Bɛ Nwo Bɛmanle—Wɔ Mexico\nMaa Baebolo Ɛgengalɛ Ɛboa Wɔ Kpalɛ\nMaa Nyamenle Edwɛkɛ Ne Ɛboa Wɔ Nee Awie Mɔ\nƐBƐLABƆLƐ NU EDWƐKƐ Yɛyɛ Dahuu Ɛzonlenlɛ Gyima Ne Ɛvolɛ Abulanlu Wɔ Arctic Circle Ne Anwo\n“Bɛmaa Yɛhɔ Zolɛ Yɛyɛ”\nEdwɛkɛ ne Mbuluku mɔɔ ɛtwe la anwo edwɛkɛ ƐZINZALƐ ARANE—DEBIEZUKOALƐ ƐDEƐ April 2013\nƐZINZALƐ ARANE—DEBIEZUKOALƐ ƐDEƐ April 2013


‘Gyihova Yɛ Nyamenle Ne Le Gyihova Kokye Ala’—Mɛla ne 6:4 | Debiezukoalɛ\nƐzinzalɛ Arane—Debiezukoalɛ Ɛdeɛ | June 2016\nKENGA YE WƆ Acholi Albanian America Mumule Aneɛ Amharic Angola Mumule Aneɛ Arabic Argentina Mumule Aneɛ Armenian Australia Mumule Aneɛ Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Brazil Mumule Aneɛ Britain Mumule Aneɛ Bulgarian Catalan Cebuano Chichewa Chile Mumule Aneɛ China Mumule Aneɛ Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga (Malawi) Chitumbuka Chiyao Chuvash Colombia Mumule Aneɛ Croatian Czech Dangme Danish Dutch Ecuador Mumule Aneɛ Efik English Estonian Ewe Fijian Finnish Finnish Mumule Aneɛ Fon French Ga Georgian German German Mumule Aneɛ Giliki Guarani Gujarati Gun Hausa Hibulu Hiligaynon Hindi Hiri Motu Hungarian Ibanag Icelandic Igbo Iloko Indonesian Isoko Italian Italy Mumule Aneɛ Japan Mumule Aneɛ Japanese Kabiye Kannada Kikamba Kikuyu Kinyarwanda Kirghiz Kiribati Kirundi Korean Kurdish Kurmanji (Caucasus) Kurdish Kurmanji (Cyrillic) Latvian Lhukonzo Lithuanian Luganda Luo Macedonian Macua Malagasy Malay Malayalam Marathi Maya Mexico Mumule Aneɛ Mixe (North Central) Mongolian Moore Myanmar Ndebele (Zimbabwe) Nepali Nigerian Pidgin Norwegian Nyungwe Nzema Okpe Oromo Ossetian Pangasinan Papiamento (Curaçao) Paraguay Mumule Aneɛ Persian Peru Mumule Aneɛ Pidgin (Cameroon) Polish Polish Mumule Aneɛ Portuguese (Brazil) Punjabi Quechua (Bolivia) Romanian Runyankore Russia Mumule Aneɛ Russian Samoan Sango Sena Serbian (Cyrillic) Serbian (Roman) Shona Sidama Sinhala Slovak Slovenian Solomon Islands Pidgin South Africa Mumule Aneɛ Spain Mumule Aneɛ Spanish Sranantongo Swahili Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tshwa Turkish Turkmen Tuvaluan Twi Tzotzil Ukrainian Urdu Urhobo Uzbek Venezuela Mumule Aneɛ Vietnamese Waray-Waray Welsh Wolaita Yoruba Zande Zapotec (Isthmus) Zimbabwe Mumule Aneɛ\n‘Gyihova Yɛ Nyamenle Ne Le Gyihova Kokye Ala’\n“Yizilayɛma, bɛdie, [Gyihova] yɛ Nyamenle ne le [Gyihova] kokye ala.”—MƐLA 6:4.\nEDWƐNE: 138, 112\nAdenle boni azo a Gyihova yɛ Nyamenle ne le ‘Gyihova kokye ala’ ɛ?\nKɛ ɔkɛyɛ na yɛahile kɛ ‘Gyihova angome ala’ a yɛsonle ye ɛ?\nDuzu a yɛbahola yɛayɛ na anzodwolɛ nee koyɛlɛ mɔɔ wɔ yɛ avinli la adɛnla ɛkɛ a?\n1, 2. (a) Duzu ati a menli dɔɔnwo ze edwɛkɛ mɔɔ wɔ Mɛla ne 6:4 la ɛ? (b) Duzu ati a Mosisi hanle zɔhane edwɛkɛ ne a?\nWƆ ƐVOYA dɔɔnwo anu, ɛnee menli mɔɔ wɔ Dwuu ɛzonlenlɛ nu la ka edwɛkɛ agbɔkɛ nsia mɔɔ wɔ Mɛla ne 6:4 la wɔ bɛ asɔneyɛlɛ nu. Bɛka ye dahuu, nwonlomɔ nee nɔsolɛ. Bɛvale edwɛkɛkpɔkɛ mɔɔ limoa la bɛdole asɔneyɛlɛ ɛhye, na ɛnee bɛfɛlɛ ye Shema. Dwuuma mɔɔ bɛkulo Nyamenle ɛzonlenlɛ kpalɛ la dua asɔneyɛlɛ ɛhye azo kile kɛ bɛfi bɛ ahonle nu bɛsonle Nyamenle.\n2 Zɔhane edwɛkɛ ne mɔ le edwɛkɛ mɔɔ Mosisi hanle hilele Yizilayɛma mɔɔ ɛnee bɛyia Mowabe fienemgbole ne azo wɔ 1473 K.Y.M. kolaa na yeawu la bie. Ɛnee maanle ne ɛlɛkɔ ahɔpɛ azule Dwɔdan ne na bɛava Ɛwɔkɛ Azɛlɛ ne. (Mɛla 6:1) Ɛnee Mosisi mɔɔ lile bɛ ti ɛvolɛ 40 la kulo kɛ bɛfa akɛnrasesebɛ bɛdi ngyegyelɛ mɔɔ la bɛ nyunlu la anwo gyima. Ɛnee ɔwɔ kɛ bɛnyia Gyihova anu anwodozo na bɛdi nɔhalɛ bɛmaa ye. Mosisi edwɛkɛ mɔɔ li awieleɛ la banyia menli ne anwo zo tumi kpole. Mosisi hanle Mɛla Bulu ne nee mɛla gyɛne mɔɔ Gyihova ɛva ɛmaa maanle ne anwo edwɛkɛ wiele la yɛɛ ɔhanle edwɛkɛ mɔɔ wɔ Mɛla ne 6:4, 5 la a. (Kenga.)\n3. Kpuya boni mɔ a yɛbazuzu nwo wɔ edwɛkɛ ɛhye anu a?\n3 Asoo ɛnee Yizilayɛma mɔɔ wɔ Mosisi anwo ɛkɛ la ɛnze kɛ Gyihova bɛ Nyamenle ne le ‘Gyihova kokye ala’ ɔ? Ɛnee bɛze. Yizilayɛma mɔɔ di nɔhalɛ la zonlenle Nyamenle kokye ala—bɛ nlenyia Ebileham, Ayezeke nee Gyekɔbo Nyamenle ne. Saa zɔhane a ɔde a, ɛnee kɛmɔti a Mosisi hanle hilele bɛ kɛ Gyihova bɛ Nyamenle ne le ‘Gyihova kokye ala’ ɛ? Asoo Gyihova mɔɔ le kokye la kile kɛ ɔwɔ kɛ awie fa ye ahonle muala, ye ɛkɛla muala nee ye anwosesebɛ muala kulo ye kɛ mɔɔ bɛha ye wɔ ngyɛnu 5 ne anu la ɔ? Na kɛzi edwɛkɛ mɔɔ wɔ Mɛla ne 6:4, 5 la fale yɛ nwo ɛnɛ ɛ?\nGYIHOVA LE KOKYE\n4, 5. (a) Duzu a edwɛkɛ ‘Gyihova kokye ala’ kile a? (b) Kɛzi Gyihova le ngakyile fi maanle maanle ne mɔ awozonle ne mɔ anwo ɛ?\n4 Ɔnlɛ Ye Ɛsaso. Wɔ Hibulu nee aneɛ ngakyile dɔɔnwo anu, edwɛkɛkpɔkɛ “kokye” ɛngile nɔma bie ala. Ɔkola ɔkile debie mɔɔ ɛnlɛ ye ɛsaso. Tɛ adalɛ ɛzonlenlɛ nsa-ko nyamenle ngilehilelɛ ne a ɛnee Mosisi ɛlɛbɔ agua a. Gyihova a bɔle anwuma nee aze a, ɔle aleɛabo Belemgbunli. Nyamenle bieko ɛnle ɛkɛ kɛ ɔdaye ala; yɛɛ biala nee ye ɛnzɛ. (2 Sa. 7:22) Ɛnee Mosisi ɛlɛkakye bɛ kɛ ɔwɔ kɛ bɛsonle Gyihova angomekye. Ɔnle kɛ bɛdi menli mɔɔ ɛbɔ bɛ ɛyia mɔɔ sonle awozonle ngakyile la anzi. Ɛnee bɛdie bɛdi kɛ awozonle ɛhye mɔ lɛ tumi wɔ abɔdeɛ bie mɔ azo. Ɛnee eza bɛbu bie mɔ noko kɛ bɛboka awozonle titili bie mɔ anwo.\n5 Kɛ neazo la, ɛnee Yigyibitima sonle ewia bozonle Ra, anwomanyunlu bozonle raalɛ Nut, azɛlɛ bozonle Geb, azule Naele bozonle Hapi nee nane ngakyile dɔɔnwo. Gyihova luale Ngyegyelɛ Bulu ne azo hanle awozonle ɛhye mɔ bie senle dwɛɛ zɛhae. Ɛnee Keenama bu bɛ bozonle titili Beeyale kɛ ɔle awolɛ, anwomanyunlu, ezule nee ahumu nyamenle. Wɔ ɛleka ngakyile noko, ɛnee Beeyale a le bɛ nyamenle titili a. (Ɛdi. 25:3) Ɛnee ɔwɔ kɛ Yizilayɛma kakye kɛ bɛ Nyamenle ne, ‘nɔhalɛ Nyamenle’ ne, le ‘Gyihova kokye ala.’—Mɛla 4:35, 39.\n6, 7. Eza edwɛkɛkpɔkɛ “kokye” abo kile duzu, na kɛzi Gyihova hilele kɛ ɔle “kokye” ɛ?\n6 Ɔngakyi Yɛɛ Ɔdi Nɔhalɛ. Edwɛkɛkpɔkɛ “kokye” noko kile koyɛlɛ nee bodane ko mɔɔ bɛfa bɛyɛ gyima la. Gyihova Nyamenle ɛngakyihakyi. Emomu, ɔdi nɔhalɛ dahuu. Ɔbɔle Ebileham ɛwɔkɛ kɛ ɔ bo zo amra bava Ɛwɔkɛ Azɛlɛ ne, na Gyihova yɛle ninyɛne mgbole maanle zɔhane ɛwɔkɛ ne rale nu. Ɛvolɛ 430 mɔɔ guale nu la ammaa kpɔkɛ mɔɔ Gyihova bɔle la angakyi.—Mɔl. 12:1, 2, 7; Ade. 12:40, 41.\n7 Ɛvoya dɔɔnwo anzi, mɔɔ ɛnee Gyihova ɛlɛmaa Yizilayɛma anwu kɛ bɛle ye alasevolɛ la, ɔzele bɛ kɛ: “Ɛye me a, nyamenle biala ɛnle ɛkɛ mɔɔ li me nyunlu, yɛɛ bie vi me nzi ɛnrɛra.” Amaa bɛanwu kɛ ɔtɛkakyile ye adwenle la, ɔdoale zolɛ kɛ: “Ɔvi ɛnɛ mɔɔ kɔ la medame a mele Nyamenle a anzɛɛ mengakyi ɛlɛ.” (Aye. 43:10, 13; 44:6; 48:12) Nea nwolɛ adenle kpole mɔɔ Yizilayɛma nyianle, na yɛdayɛ noko yɛnyia kɛ yɛle Gyihova, Nyamenle ne mɔɔ ɔngakyi na ɔdi nɔhalɛ wɔ ye ndenle kɔsɔɔti anu la azonvolɛ a!—Mal. 3:6; Gye. 1:17.\n8, 9. (a) Duzu a Gyihova kpondɛ kɛ ye azonvolɛ yɛ a? (b) Kɛzi Gyisɛse zile Mosisi edwɛkɛ ne azo ɛ?\n8 Mosisi hakyele menli ne kɛ Gyihova ɛngakyihakyi wɔ kɛzi ɔkulo bɛ na ɔnea bɛ la anu. Saa zɔhane a ɔde ɛdeɛ a, ɛnee ɔwɔ kɛ bɛdabɛ noko bɛsonle Gyihova angomekye, bɛfi bɛ ahonle muala, bɛ ɛkɛla muala nee bɛ anwosesebɛ muala anu bɛkulo ye. Kɛmɔ awovolɛ bava ninyɛne ɛhye mɔ ahilehile bɛ mra la ati, ɛnee ngakula ne mɔ noko bali neazo ɛhye anzi na bɛazonle Gyihova angomekye.—Mɛla 6:6-9.\n9 Kɛmɔ Gyihova ɛngakyihakyi la ati, ɛhye kile kɛ ɔkpondɛ kɛ ɛnɛ, nɔhalɛ azonvolɛ sonle ɔ ngomekye kɛ Yizilayɛma ne la. Saa Gyihova balie yɛ ɛzonlenlɛ ne ado nu a, ɔwɔ kɛ yɛdayɛ noko yɛfa yɛ ahonle muala, yɛ adwenle nee yɛ anwosesebɛ muala yɛsonle ɔ ngomekye. Zɔhane ala a Gyisɛse hanle hilele awie bie mɔɔ bizale ye edwɛkɛ bie la a. (Kenga Maake 12:28-31.) Akee bɛmaa yɛnlea kɛzi yɛbahola yɛava yɛ nyɛleɛ yɛahile kɛ amgba yɛte ɔ bo kɛ Gyihova yɛ Nyamenle ne le ‘Gyihova kokye la.’\nSONLE GYIHOVA ANGOMEKYE\n10, 11. (a) Adenle boni azo a yɛsonle Gyihova angomekye a? (b) Kɛzi Hibulu mgbavolɛ ne mɔ mɔɔ ɛnee bɛwɔ Babelɔn la lale ye ali kɛ bɛsonle Gyihova angomekye ɛ?\n10 Saa Gyihova bayɛ yɛ Nyamenle kokye a, ɔwɔ kɛ yɛsonle ɔ ngomekye. Yɛnrɛhola yɛnrɛva ye ɛzonlenlɛ ne bie yɛnrɛmaa awozonle gyɛne anzɛɛ yɛnrɛmaa ɛzonlenlɛ nu adalɛ ninyɛne bie mɔ ɛnrɛgua nwolɛ evinli. Ɔwɔ kɛ yɛkakye kɛ tɛ kɛ Gyihova le ngakyile wɔ awozonle ne mɔ avinli ala; anzɛɛ ɔle kpole ɔtɛla bɛ ala. Emomu, Gyihova angomekye a ɔwɔ kɛ yɛsonle ye a.—Kenga Yekile 4:11.\n11 Hibulu mgbavolɛ ɛhye mɔ, Daneɛle, Hananaya, Maehyeeyɛle, yɛɛ Azalaya anwo edwɛkɛ wɔ Daneɛle buluku ne anu. Tɛ aleɛ mɔɔ anwo ɛnde la angomekye a bɛanli mɔɔ bɛvale bɛhilele kɛ bɛsonle Gyihova angomekye a, emomu, Nɛbukadenɛza mɔɔ bɛanzonle ye ezukoa nvutuke ananze ne la noko. Mɔɔ gyi bɛ nye zo la lale ali bɔkɔɔ; ɛnee bɛnrɛhola bɛnrɛva debie gyɛne bɛnrɛzie Gyihova ɛzonlenlɛ agyakɛ anu.—Dan. 1:1–3:30.\n12. Saa yɛbahola yɛazonle Gyihova angomekye a, duzu a ɔwɔ kɛ yɛnea boɛ wɔ nwolɛ a?\n12 Saa yɛbazonle Gyihova angomekye a, ɔnle kɛ yɛmaa debie gyɛne biala fa Gyihova abo zo ne wɔ yɛ ɛbɛlabɔlɛ nu. Ninyɛne ɛhye mɔ bie a le boni mɔ? Gyihova maanle ɔlale ali wienyi wɔ Mɛla Bulu ne anu kɛ ɔnle kɛ bɛsonle nyamenle gyɛne biala bɛboka ɔ nwo yɛɛ bɛmmasonle ananze. (Mɛla 5:6-10) Ɛnɛ, awozonlezonlenlɛ kola gua ye ngakyile, bie mɔ wɔ ɛkɛ a ɔbayɛ se kɛ yɛbanwu bɛ. Noko mɔɔ Gyihova kpondɛ kɛ yɛyɛ la ɛtɛkakyile—ɔtɛde ‘Gyihova kokye.’ Bɛmaa yɛnlea kɛzi zɔhane edwɛkɛ ne bahola aboa yɛ la.\n13. Duzu a yɛbahola yɛahulo ye kpole yɛadɛla Gyihova a?\n13 Wɔ Kɔlɔsaema 3:5 (kenga), bɛdu Kilisienema folɛ wɔ ninyɛne mɔɔ ɔnrɛmaa bɛnrɛhola Gyihova angomekye sonle la anwo. Yɛ ye nzonlɛ kɛ bɛvale anyebolo bɛdole awozonlezonlenlɛ nwo. Ɛhye le zɔ ɔluakɛ ninyɛne mɔɔ awie kulo, mɔɔ bie a le anwonyia anzɛɛ asetɛnla kpalɛ la bahola anyia ye ɛbɛlabɔlɛ zo tumi kpole mɔɔ ɔkola ɔyɛ kɛ bozonle bie mɔɔ lɛ tumi la. Noko saa yɛnea ngyɛnu ne amuala a, ɔnrɛyɛ se kɛ yɛbanwu kɛ nyɛleɛ gyɛne mɔɔ bɛhanle nwolɛ edwɛkɛ la nee anyebolo yɛɛ awozonlezonlenlɛ bɔ abusua wɔ adenle bie azo. Saa yɛmaa yɛ ti akunlu ba ninyɛne ɛhye mɔ azo a, ɔnrɛyɛ se kɛ yɛbava yemɔ yɛazie Nyamenle anwo ɛlɔlɛ mɔɔ yɛlɛ la agyakɛ anu. Asoo yɛbamaa ninyɛne ɛhye mɔ bie anyia yɛ nwo zo tumi mɔɔ yɛmbu Gyihova kɛ ɔle ‘Gyihova kokye ala’ la ɔ? Kyɛkyɛ.\n14. Kɔkɔ boni a ɛzoanvolɛ Dwɔn bɔle yɛ a?\n14 Ɛzoanvolɛ Dwɔn maanle edwɛkɛ ko ne ala anu lale ɛkɛ kpalɛ wɔ mekɛ mɔɔ ɔhanle kɛ saa awie kulo ewiade ninyɛne ne mɔ—“nwonane nu atiakunluwɔzo, anyebolo, nee ɛbɛlabɔlɛ nu adubɛnwo” a—ɛnee ɔnlɛ “Selɛ ne anwo ɛhulolɛ” la. (1 Dwɔn 2:15, 16) Ɛhye kile kɛ ɔwɔ kɛ yɛta yɛneɛnlea yɛ nu saa ewiade ne anu anyelielɛ ninyɛne, agɔnwolɛvalɛ, adɛladeɛ ɛwulalɛ nee anwoziezielɛ ɛlɛnyia yɛ ahonle ne azo tumi a. Ewiade ne anwo ɛhulolɛ bahola ayɛ mɔdenle mɔɔ awie babɔ kɛ ɔdua nwomazukoalɛ zo yeanyia “ninyɛne mgbole” la. (Gyɛ. 45:4, 5) Kɛkala yɛgyi ewiade fofolɛ ne ɛweɛne zo. Ɛhye ati nea kɛzi ɔhyia kɛ yɛbamaa Mosisi edwɛkɛ ne adɛnla yɛ adwenle nu a! Saa yɛte ɔ bo kpalɛ na yɛdie yɛdi kɛ “[Gyihova] yɛ Nyamenle ne le [Gyihova] kokye ala” a, ɔbamaa yɛabɔ mɔdenle yɛazonle ɔ ngomekye wɔ adenle mɔɔ ɔdie ɔto nu la azo.—Hib. 12:28, 29.\nBƐMAA KOYƐLƐ ƐDƐNLA ASAFO NE ANU\n15. Duzu ati a Pɔɔlo hakyele Kilisienema kɛ Nyamenle le ‘Gyihova kokye ala’ ɛ?\n15 Eza kɛmɔ Gyihova le kokye la ati, ɔwɔ kɛ ye azonvolɛ yɛ ko na bɛnyia bodane ko. Ɛnee Dwuuma, Gilikima, Wulomuma nee menli mɔɔ vi maanle ngakyile nu la a wɔ alimoa Kilisiene asafo ne anu a. Ɛnee asolo ɛzonlenlɛ mɔɔ biala vi nu, bɛ amaamuo nee kɛzi bɛte nganeɛ wɔ ninyɛne nwo la. Ɛhye ati ɛnee ɔyɛ se ɔmaa bie mɔ kɛ bɛbalie ɛzonlenlɛ fofolɛ ɛhye bɛado nu anzɛɛ bɛbahakyi bɛ ɛbɛlabɔlɛ dɛba ne. Ɛzoanvolɛ Pɔɔlo nwunle kɛ ɔfɛta kɛ ɔkakye bɛ kɛ Kilisienema sonle Nyamenle kokye, Gyihova.—Kenga 1 Kɔlentema 8:5, 6.\n16, 17. (a) Ngapezo boni a ɛlɛba nu wɔ yɛ mekɛ ye azo a, na duzu a ɛvi nu ɛra a? (b) Duzu a bahola azɛkye yɛ koyɛlɛ ne a?\n16 Na ɛnɛ noko ɛ? Ayezaya hanle dole ɛkɛ ne kɛ wɔ “mekɛ ne mɔɔ li awieleɛ la” anu, menli mɔɔ vi maanle kɔsɔɔti anu la badu twi ara Gyihova nɔhalɛ ɛzonlenlɛ nu. Bɛbaha kɛ: ‘Gyihova bahilehile yɛ ye ndenle ne mɔ, na yɛalua ye ndenle ne mɔ anu.’ (Aye. 2:2, 3) Nea kɛzi yɛ nye die kɛ yɛnwu kɛ zɔhane ngapezo ne ɛlɛba nu wɔ yɛ mekɛ zo a! Ɛhye ati menli mɔɔ vi ɛleka ngakyile ngakyile la a wɔ asafo dɔɔnwo anu a, na bɛlɛye Gyihova ayɛlɛ. Yemɔti ɔwɔ kɛ menli ngakyile ɛhye mɔ maa yɛsuzu edwɛkɛ bie mɔ anwo kpalɛ.\nƐlɛboa wɔamaa koyɛlɛ ara asafo ne anu ɔ? (Nea ɛdendɛkpunli 16-19)\n17 Kɛ neazo la, kɛzi ɛbu mediema mɔɔ asolo bɛ amaamuo la ɛ? Bie a bɛ aneɛ, bɛ adɛladeɛ ɛwulalɛ, kɛzi bɛyɛ bɛ nyɛleɛ nee bɛ aleɛ nee wɔ ɛdeɛ ne ɛnle ko. Asoo ɛtwe ɛ nwo ɛfi bɛ nwo na ɛ nee menli mɔɔ ɛ nee bɛ vi ɛleka ko la ala a tu ɔ? Na saa ɛtɛla menli mɔɔ bɛkpa bɛ kɛ neavolɛma wɔ wɔ asafo ne anu, maangyebakyi ne anu nee Bɛtɛle la kpanyinli, anzɛɛ asolo bɛ amaamuo nee bɛ nwonane a, duzu a ɛbayɛ a? Asoo ɛmaa ninyɛne ɛhye mɔ sɛkye koyɛlɛ mɔɔ wɔ Gyihova menli avinli nee bodane ko mɔɔ bɛlɛ la ɔ?\n18, 19. (a) Folɛdulɛ boni a wɔ Ɛfɛsɛsema 4:1-3 a? (b) Duzu a yɛbahola yɛayɛ amaa koyɛlɛ adɛnla asafo ne anu a?\n18 Duzu a baboa yɛ yeamaa yɛahoati subane ɛhye a? Pɔɔlo dule Kilisienema mɔɔ wɔ Ɛfɛsɛse, sua bie mɔɔ ɛnee bɛdi boɛ na menli ngakyile wɔ zo la folɛ kɛnlɛma bie. (Kenga Ɛfɛsɛsema 4:1-3.) Yɛ ye nzonlɛ kɛ Pɔɔlo limoale hanle subane le kɛ mɛlɛbɛnwoaze, bɛtɛɛyɛlɛ, abotane nee ɛlɔlɛ nwo edwɛkɛ. Ɛhye le kɛ mpila mɔɔ sosɔ sua la. Noko tɛ mpila angome a sua hyia a, ɔwɔ kɛ bɛta bɛsiezie sua ne, tɛ zɔhane a ɔbabɔ ɔ bo yeazɛkye. Pɔɔlo zɛlɛle Ɛfɛsɛse Kilisienema ne kɛ bɛbɔ mɔdenle “bɛmaa koyɛlɛ ne mɔɔ Sunsum ne ɛva ɛmaa bɛ la ɛwoa ɛkɛ ne dahuu.”\n19 Ɔwɔ kɛ yɛ nuhua ko biala fa yɛ ye gyima kɛ ɔbamaa koyɛlɛ mɔɔ wɔ asafo ne anu la adɛnla ɛkɛ. Duzu a yɛbahola yɛayɛ a? Mɔɔ limoa, nyia subane mɔɔ Pɔɔlo hanle nwolɛ edwɛkɛ la—mɛlɛbɛnwoaze, bɛtɛɛyɛlɛ, abotane nee ɛlɔlɛ—na da bɛ ali. Akee bɔ mɔdenle kɛ ɛ nee awie mɔ ‘kɛdɛnla anzodwolɛ nu.’ Ɔwɔ kɛ yɛdi subane ɛtane biala mɔɔ bala ali la anwo gyima. Yɛyɛ zɔ a, yɛbaboa yɛamaa bɛaziezie anzodwolɛ nee koyɛlɛ mɔɔ wɔ yɛ avinli la.\n20. Kɛ ɔkɛyɛ na yɛala ye ali kɛ yɛte ɔ bo kɛ ‘Gyihova yɛ Nyamenle ne le Gyihova kokye ala’ ɛ?\n20 ‘Gyihova yɛ Nyamenle ne le Gyihova kokye ala.’ Tumi wɔ edwɛkɛ ɛhye anu! Edwɛkɛ zɔhane maanle Yizilayɛma nyianle anwosesebɛ gyinlanle ngyegyelɛ mɔɔ ɛnee bɛlɛba barayia wɔ mekɛ mɔɔ bɛlɛkɔ Ɛwɔkɛ Azɛlɛ ne azo la anloa. Saa yɛmaa edwɛkɛ zɔhane tɛnla yɛ ahonle nu a, ɔbamaa yɛ anwosesebɛ yeamaa yɛagyinla kpundii wɔ anwongyelelɛ kpole ne anu na yɛaboa yɛamaa anzodwolɛ nee koyɛlɛ ara wɔ Paladaese ne mɔɔ badoa zo la anu. Bɛmaa yɛva yɛ ɛkɛla muala yɛhulo Gyihova na yɛzonle ɔ ngomekye na eza yɛbɔ mɔdenle yɛmaa koyɛlɛ mɔɔ wɔ yɛ Kilisiene mediemayɛlɛ ne anu la ɛdɛnla ɛkɛ. Saa yɛkɔ zo yɛyɛ zɔ a, yɛbahola yɛava anwodozo yɛamaa yɛ nye ala kɛ yɛbanwu kɛ Gyisɛse edwɛkɛ mɔɔ fale menli mɔɔ ɔbabua bɛ ndɛne kɛ bɛle mboane ne la ɛlɛba nu. Ɔse: “Bɛmɛ mɔɔ Egya ɛyila bɛ a, bɛrɛla! Bɛ nee me ɛrali belemgbunli. Egya hyehyɛle manle bɛ kolaa na bɛabɔ ewiade ye.”—Mat. 25:34.\nGyihova ‘Dwenle Ɛ Nwo’\nMaa Ɛ Nye Ɛlie Kɛ Gyihova Le Yɛ Nwovolɛ La\nƐmaa Nwovolɛ Kpole Ne Nwo Wɔ Ɔ?\nMmamaa Awie Mɔ Nvonleɛ Tenda Ɛ Gyakɛ Anu\nSubane Mɔɔ Sonle Bolɛ Tɛla Daemɔn\nEdwɛkɛ ne Mbuluku mɔɔ ɛtwe la anwo edwɛkɛ ƐZINZALƐ ARANE—DEBIEZUKOALƐ ƐDEƐ June 2016\nƐZINZALƐ ARANE—DEBIEZUKOALƐ ƐDEƐ June 2016


Belemgbunli Sɔlɔmɔn Nrɛlɛbɛvolɛ | Baebolo Nu Edwɛkɛ\nSƆLƆMƆN rayɛle belemgbunli la ɛnee ɔtɛdwule ɛvolɛ abulanwiɔ. Ɔhulole Gyihova, na ɔlile folɛdulɛ mɔɔ ɔ ze Devidi vale manle ye la azo. Gyihova anye liele Sɔlɔmɔn anwo, yemɔti kenle ko nɔɔzo ɔhanle ɔhilele ye wɔ ɛlalɛ nu kɛ: ‘Sɔlɔmɔn, duzu a ɛkpondɛ kɛ meyɛ memaa wɔ a?’\nSɔlɔmɔn buale kɛ: ‘Gyihova me Nyamenle, mele kakula somaa kɛ mekɛli belemgbunli. Yemɔti maa me nrɛlɛbɛ maa menva menzie wɔ menli ne wɔ adenle kpalɛ zo.’\nGyihova anye liele mɔɔ Sɔlɔmɔn bizale la anwo. Yemɔti ɔzele ye kɛ: ‘Ɔluakɛ wɔbiza nrɛlɛbɛ na wɔambiza ngoane tendenle anzɛɛ anwonyia la ati, mebamaa wɔ nrɛlɛbɛ kpole mɔɔ tɛla awie biala mɔɔ ɛdɛnla azɛlɛ ye azo ɛlɛ la. Akee debie mɔɔ wɔambiza bɔbɔ la mebava meamaa wɔ, ɛbanyia ɛ nwo, wɔanyia ɛ nyunlu.’\nMekɛ ekyi guale nu la mraalɛ nwiɔ bie vale edwɛkɛ ɛsesebɛ bie radole Sɔlɔmɔn anyunlu. Ko hanle kɛ: ‘Me nee raalɛ ɛhye de aako ko anu. Menwole ralɛ nrenya na ye kenle nwiɔ anzi ɔdaye noko ɔwole kakula nrenya. Kenle ko nɔɔzo ɔ ra ne wule. Na mekɛ mɔɔ ɛnee me wɔ nafelɛ nu la ɔradwule me ra ne na ɔvale ye ɛdeɛ ne mɔɔ ɛwu la ɔdole me nwo ɛkɛ ne. Mɔɔ mendunwuele na menwunle kakula ne la, menwunle kɛ tɛ me ra ne ɔ?’\nRaalɛ ko ne buale kɛ: ‘Ɔle adalɛ! Me ra ɛdeɛ ne a anye wɔ zolɛ la, ye ɛdeɛ ne a ɛwu la!’ Alumua raalɛ ne ɔdaye ɔse: ‘Kyɛkyɛ! Wɔ ɛdeɛ ne a ɛwu la, me ra ɛdeɛ ne a anye wɔ zolɛ la!’ Kɛ mraalɛ ne mɔ kpolerazulɛ ne hɔle ye la ɛne. Duzu a Sɔlɔmɔn bayɛ a?\nƆzoanle ɔmanle bɛhɔvale dadeɛ bɛrale, na ɔhanle kɛ: ‘Bɛhyɛ kakula ne mɔɔ anye wɔ zolɛ la anu nwiɔ, na bɛmaa mraalɛ ne mɔ biala ɛva foa ko.’\nKakula ne ɔ nli mumua ne deanle nu kɛ: ‘Kyɛkyɛ! Mesɛlɛ wɔ mmaku kakula ne. Fa maa ye!’ Na raalɛ ɛhendeɛ ne dele ye ɔ nloa na ɔhanle kɛ: ‘Mmafa ɛmaa yɛ nuhua biala; maa bɛhyɛ nu.’\nAwieleɛ kolaa ne Sɔlɔmɔn zele kɛ: ‘Mmaku kakula ne! Fa ye maa raalɛ ne mɔɔ lumua rale la. Ɔdaye a ɔwole kakula ne a.’ Sɔlɔmɔn nwunle ɛhye ɔluakɛ ɔ nli mumua ne kulo adɔma ne kpalɛ ɔti ɔhulole kɛ bɛkɛva ye bɛkɛmaa raalɛ ɛhendeɛ ne amaa bɛangu ye. Menli ne dele ndɛne ne mɔɔ Sɔlɔmɔn buale la, bɛ nye liele kpole kɛ bɛnyia belemgbunli mɔɔ ze nrɛlɛbɛ zɛhae a.\nMekɛ mɔɔ Sɔlɔmɔn lile ebia ne la, Nyamenle yilale menli ne na ɔmanle bɛ azɛlɛ ne hyenle aleɛ mɔɔ le kɛ vanye, feege, hwiiti nee ma ngakyile dɔɔnwo. Menli ne hedale ndanlɛ mgbalɛ na bɛdɛnlanle azua ngɛnlɛma nu. Awie biala nyianle debie biala mɔɔ ɔkpondɛ la.\n1 Arelemgbunli 3:3-28; 4:29-34.


Dwɔn 6 | Yintanɛte Zo Baebolo | Ewiade Fofolɛ Ngilebɛbo\nDwɔn Edwɛkpa 6:1-71\nGyisɛse maa menli 5,000 aleɛ (1-15)\nGyisɛse dua azule nye (16-21)\nGyisɛse, “ngoane paano ne” (22-59)\nGyisɛse edwɛkɛ gyegyele menli ne (60-71)\n6 Ɛhye anzi, Gyisɛse hɔpɛle Galeli anzɛɛ Taebilease Nyevile ne hɔle ɔ nzi lɔ.+ 2 Na menli dɔɔnwo bie hɔle zo doale ye,+ ɔluakɛ bɛnwunle nwanwane ninyɛne ne mɔɔ ɛnee ɔlɛyɛ yeava yeayɛ wuliravolɛma ayile la.+ 3 Yemɔti Gyisɛse hɔvole boka bie na ɔ nee ye ɛdoavolɛma ne dɛnlanle aze wɔ ɛkɛ. 4 Ɛnee Dwuuma Akpabɛnwo+ ɛvoyia ne ɛbikye. 5 Mekɛ mɔɔ Gyisɛse maanle ɔ nye zo na ɔnwunle kɛ menli dɔɔnwo bie ɛlɛba ɔ nwo ɛkɛ ne la, ɔbizale Felepe kɛ: “Nienwu a yɛbadɔ paano yeamaa menli ɛhye mɔ ali a?”+ 6 Noko ɔhanle ɛhye ɔvale ɔzɔle ye ɔnleanle ɔluakɛ ɛnee ɔze mɔɔ ɔbayɛ la. 7 Felepe buale kɛ: “Saa yɛtɔ paano denale* 200 na yɛmaa bɛ nuhua ko biala ekyi bɔbɔ a, ɔnrɛza bɛ.” 8 Ye ɛdoavolɛma ne anu ko, Saemɔn Pita adiema Andelu zele ye kɛ: 9 “Kakula nrenyia bie lɛ baale paano nnu yɛɛ fɛlɛ ngyikyi nwiɔ wɔ ɛke. Noko kɛ ɔkɛyɛ na ɛhye aza menli dɔɔnwo ɛhye ɛ?”+ 10 Gyisɛse hanle kɛ: “Bɛmaa menli ne ɛdɛnlɛdɛnla aze.” Kɛmɔ ɛnee ndile dɔɔnwo wɔ ɛkɛ la ati, menli ne dɛnlɛdɛnlanle aze wɔ ɛkɛ, ɛnee bɛle mrenyia kɛyɛ 5,000.+ 11 Gyisɛse vale paano ne, na mɔɔ ɔlale ase ɔwiele la, ɔhyɛle ɔmaanle bɛdabɛ mɔɔ bɛdede ɛkɛ ne la; zɔhane ala a ɔyɛle fɛlɛ ekyi ne noko a, na bɛnyianle dodo mɔɔ bɛkpondɛ la. 12 Noko mekɛ mɔɔ bɛlile na bɛ ko yile la, ɔzele ye ɛdoavolɛma ne kɛ: “Bɛsesa ɔ bo zo ne mɔɔ ɛha la, amaa debie biala anzɛkye mgbane.” 13 Yemɔti bɛboɔboale ɔ nloa na bɛnyianle paano nnu ne mɔɔ menli ne lile la abo zo ahɛndɛne 12 tetɛkɛɛ. 14 Mɔɔ menli ne nwunle nwanwane gyima ne mɔɔ yeyɛ la, bɛbɔle ɔ bo bɛhanle kɛ: “Nɔhalɛ nu, ɛhye a le Ngapezonli ne mɔɔ ɛlɛba ewiade la.”+ 15 Akee mɔɔ Gyisɛse nwunle kɛ bɛkpondɛ kɛ bɛkye ye bɛsie ye belemgbunli la, ɔhwenle ɔ nwo+ na ɔ ngome ɔhɔle boka ne azo bieko.+ 16 Mɔɔ aleɛ dwole la, ye ɛdoavolɛma ne hɔle nyevile ne anloa,+ 17 na bɛvole ɛlɛne nu kɛ bɛpɛ nyevile ne bɛahɔ Kapɛnayɛm. Ɛnee aleɛ ɛdwo noko ɛnee Gyisɛse ɛtɛbale bɛ nwo ɛkɛ.+ 18 Na kɛmɔ ɛnee anwoma kpole bie ɛlɛbɔ la ati ɛnee nyevile ne ɛlɛsɛkye.+ 19 Noko, mekɛ mɔɔ bɛhanle ɛlɛne ne bɛhɔle mayɛlɛ kɛyɛ nsa anzɛɛ nna la,* bɛnwunle kɛ Gyisɛse ɛlɛtia nyevile ne anye na ɔlɛbikye ɛlɛne ne, na ɛzulolɛ hanle bɛ. 20 Noko ɔzele bɛ kɛ: “Medame ɔ; bɛmmasulo!”+ 21 Ɛnee akee bɛkulo kɛ ɔfo ɛlɛne ne anu na yeangyɛ biala ɛlɛne ne dwule ɛleka mɔɔ bɛlɛkɔ la.+ 22 Aleɛ hyenle la, menli mɔɔ hale nyevile ne anzi lɔ la nwunle kɛ ɛlɛne biala ɛnle ɛkɛ ne kɛ ekyi ko bie ala, na Gyisɛse anvo ye ɛdoavolɛma ne ɛlɛne ne anu, emomu ɛdoavolɛma ne angome a hɔle a. 23 Noko ɛlɛne dɔɔnwo vi Taebilease rale ɛleka mɔɔ bɛlile paano ne mɔɔ Awulae yilale zo maanle bɛ la. 24 Yemɔti mekɛ mɔɔ menli ne nwunle kɛ Gyisɛse nee ye ɛdoavolɛma ne ɛnle ɛkɛ la, bɛvole bɛ ɛlɛne ne mɔ anu bɛrale Kapɛnayɛm kɛ bɛbakpondɛ Gyisɛse. 25 Mɔɔ bɛnwunle ye wɔ nyevile ne anzi lɔ la, bɛbizale ye kɛ: “Relabae,+ kenlenzu a ɛrale ɛke a?” 26 Gyisɛse buale bɛ kɛ: “Meka nɔhalɛ ne meahile bɛ, tɛ nwanwane gyima ne mɔɔ bɛnwunle ye la ati a bɛlɛkpondɛ me a, emomu paano ne mɔɔ bɛlile na bɛ ko yile la ati ɔ.+ 27 Bɛmmayɛ aleɛ mɔɔ sɛkye la anwo gyima, emomu bɛyɛ aleɛ mɔɔ ɛnzɛkye na ɔmaa dahuu ngoane+ mɔɔ sonla Ra ne bava amaa bɛ la anwo gyima; na yemɔ a Selɛ ne, Nyamenle mumua ne ɛlie ye ɛdo nu a.”+ 28 Ɔti bɛbizale ye kɛ: “Duzu a ɔwɔ kɛ yɛyɛ na yɛahola yɛayɛ Nyamenle gyima ne a?” 29 Gyisɛse buale bɛ kɛ: “Ɛhye a le Nyamenle gyima ne a, kɛ bɛkɛla ye ali kɛ bɛlɛ diedi wɔ ahenle mɔɔ ɔzoanle ye la anu.”+ 30 Akee bɛzele ye kɛ: “Nwanwane gyima boni a ɛbayɛ wɔahile yɛ+ na yɛalie wɔ yɛali a? Gyima boni a ɛbayɛ a? 31 Yɛ nenyia mɔ lile mana wɔ fienemgbole ne anu,+ kɛ mɔɔ bɛhɛlɛ la kɛ: ‘Ɔmaanle bɛ paano mɔɔ vi anwuma la bɛlile.’”+ 32 Akee Gyisɛse zele bɛ kɛ: “Meka nɔhalɛ ne meahile bɛ, Mosisi ammaa bɛ paano ne mɔɔ vi anwuma la, noko me Ze a maa bɛ nɔhalɛ paano mɔɔ vi anwuma la a. 33 Ɔluakɛ Nyamenle paano ne a le ahenle mɔɔ vi anwuma ɛra na ɔbamaa ewiade ne ngoane la.” 34 Yemɔti bɛzele ye kɛ: “Awulae, maa yɛ paano ɛhye bie dahuu.” 35 Gyisɛse zele bɛ kɛ: “Mame a mele ngoane paano ne a. Awie biala mɔɔ kɛra me nwo la ɛhɔne ɛnrɛhu ye ɛlɛ, yɛɛ awie biala mɔɔ kɛnyia diedi wɔ me nu la, nzuhɔne ɛnrɛhu ye ɛlɛ.+ 36 Noko kɛ mɔɔ menganle mengilele bɛ la, bɛnwu me ɛdeɛ, noko bɛnlie bɛnli.+ 37 Bɛdabɛ mɔɔ Selɛ ne ɛva bɛ ɛmaa me la kɔsɔɔti bara me nwo, na menrɛvoa awie biala mɔɔ bara me nwo la ɛlɛ;+ 38 ɔluakɛ mevi anwuma mera+ kɛ mebayɛ mɔɔ zoanle me la ɛhulolɛdeɛ, na meamba kɛ mebayɛ me ɛhulolɛdeɛ.+ 39 Mɔɔ zoanle me la ɛhulolɛdeɛ a le kɛ, menrɛmaa bɛdabɛ mɔɔ yeva bɛ yemaa me la bie ɛnrɛminli, emomu kɛ mendwazo+ bɛ wɔ mekɛ mɔɔ li awieleɛ la. 40 Ɔluakɛ me Ze ɛhulolɛdeɛ a le kɛ, awie biala mɔɔ kɛnwu Ralɛ ne na ɔkɛla ye ali kɛ ɔlɛ diedi wɔ ye nu la kɛnyia dahuu ngoane,+ na mebadwazo ye+ wɔ mekɛ mɔɔ li awieleɛ la.” 41 Akee Dwuuma ne bɔle ɔ bo dendɛle bɛ nzo abo ɔluakɛ ɔhanle kɛ: “Mame a mele paano ne mɔɔ vi anwuma rale la.”+ 42 Na bɛbɔle ɔ bo bɛhanle kɛ: “Tɛ Gyisɛse, Dwosefi ara ne mɔɔ yɛze ye papa nee ye mame la ɛne?+ Kɛ ɔyɛ mɔɔ akee ɔka kɛ, ‘Mevi anwuma a mera ɛ’?” 43 Gyisɛse buale bɛ kɛ: “Bɛgyakyi bɛ nzo abo ɛdendɛlɛ ne. 44 Awie biala ɛnrɛhola ɛnrɛra me nwo kyesɛ Selɛ ne mɔɔ zoanle me la twe ye,+ na mebadwazo ye wɔ mekɛ mɔɔ li awieleɛ la.+ 45 Ngapezoma ne hɛlɛle kɛ: ‘Gyihova* bahilehile bɛ kɔsɔɔti.’+ Awie biala mɔɔ ɛdie Selɛ ne na yezukoa debie la ba me nwo. 46 Awie biala ɛtɛnwunle Selɛ ne,+ kyesɛ mɔɔ vi Nyamenle anwo lɔ ɛra la ala; ɔdaye a yenwu Selɛ ne a.+ 47 Meka nɔhalɛ ne meahile bɛ, awie biala mɔɔ die di la lɛ dahuu ngoane.+ 48 “Mame a mele ngoane paano ne a.+ 49 Bɛ nenyia mɔ lile mana wɔ fienemgbole ne anu, noko bɛwule.+ 50 Ɛhye a le paano ne mɔɔ vi anwuma ɛra la, amaa awie biala mɔɔ kɛli bie la anwu. 51 Mame a mele ngoane paano ne mɔɔ vi anwuma rale la. Awie biala mɔɔ kɛli paano ɛhye bie la badɛnla aze dahuu; nɔhalɛ nu, paano ne mɔɔ mebava meamaa ye la a le me nwonane ne mɔɔ meva memaa amaa bɛalie ewiade ne ngoane la.”+ 52 Akee Dwuuma ne bɔle ɔ bo zule nwolɛ kpolera kɛ: “Kɛ ɔkɛyɛ na nrenyia ɛhye ava ye nwonane amaa yɛali ɛ?” 53 Yemɔti Gyisɛse zele bɛ kɛ: “Meka nɔhalɛ ne meahile bɛ, saa bɛanli sonla Ra ne nwonane na bɛanno ye mogya a, bɛnrɛnyia ngoane.+ 54 Awie biala mɔɔ kɛli me nwonane na ɔkɛnlo me mogya la lɛ dahuu ngoane, na mebadwazo ye+ wɔ mekɛ mɔɔ li awieleɛ la; 55 ɔluakɛ me nwonane ne le aleɛ kpalɛ yɛɛ me mogya ne le debie kpalɛ mɔɔ bɛno a. 56 Awie biala mɔɔ di me nwonane na ɔno me mogya la nee me ɛyɛ ko na medame noko me nee ye ɛyɛ ko.+ 57 Kɛ mɔɔ Selɛ ne mɔɔ de aze la zoanle me na Selɛ ne ati mede aze la, zɔhane ala noko a awie biala mɔɔ kɛli me nwonane ne bie la badɛnla aze wɔ medame ti a.+ 58 Paano ne mɔɔ vi anwuma rale la ɛne. Ɔnle kɛ mɔɔ bɛ nenyia mɔ lile na bɛwule la. Awie biala mɔɔ kɛli paano ɛhye bie la badɛnla aze dahuu.”+ 59 Ɔhanle ɛhye mɔ wɔ mekɛ mɔɔ ɛnee ɔlɛkilehile wɔ nyianusua bie anu* wɔ Kapɛnayɛm la. 60 Mɔɔ bɛdele ɛhye la, ye ɛdoavolɛma ne dɔɔnwo hanle kɛ: “Edwɛkɛ ɛhye anloa yɛ se; nwane a kɛhola kɛdie a?” 61 Noko mɔɔ Gyisɛse nwunle kɛ ye ɛdoavolɛma ne ɛlɛtendɛ bɛ nzo abo wɔ ɛhye anwo la, ɔzele bɛ kɛ: “Edwɛkɛ ɛhye gyegye bɛ ɔ? 62 Na saa akee bɛnwu kɛ sonla Ra ne ɛlɛfo ahɔ ɛleka mɔɔ ɔvi ɔrale la ɛ?+ 63 Sunsum ne a maa ngoane a;+ nwonane ne ɛngola ɛnyɛ ɛhwee. Mɔɔ meha la vi sunsum ne na ɔmaa ngoane.+ 64 Noko bɛ nuhua bie mɔ ɛnlie ɛnli.” Ɔluakɛ ɛnee Gyisɛse ze bɛdabɛ mɔɔ bɛnrɛlie bɛnrɛli la nee ahenle mɔɔ baye ye amaa la wɔ mɔlebɛbo ne.+ 65 Ɔdoale zo ɔhanle kɛ: “Ɛhye ati a meha mehile bɛ kɛ, awie biala ɛnrɛhola me nwo ɛkɛ ne ba kyesɛ Selɛ ne maa ye adenle la.”+ 66 Ɛhye ati, ɛdoavolɛma ne dɔɔnwo ziale hɔyɛle mɔɔ ɛnee bɛyɛ ye dɛba la,+ na bɛ nee ye anlua bieko. 67 Yemɔti Gyisɛse zele Bulu Nee Nwiɔ ne kɛ: “Na bɛdabɛ noko ɛ, bɛkpondɛ kɛ bɛkɔ ɔ?” 68 Saemɔn Pita buale ye kɛ: “Awulae, nwane ɛkɛ a yɛkɔ a?+ Wɔmɔ a ɛlɛ edwɛkɛ mɔɔ maa dahuu ngoane a.+ 69 Yɛlie yɛli yɛɛ yɛnwu kɛ wɔmɔ a ɛle Nwuanzanwuanzanli ne mɔɔ vi Nyamenle ɛkɛ a.”+ 70 Gyisɛse buale bɛ kɛ: “Medame a memkpale bɛdabɛ bulu nee nwiɔ ne a, ɔnle zɔ ɔ?+ Noko bɛ nuhua ko le dumasɛkyevolɛ.”*+ 71 Nɔhalɛ nu, ɛnee ɔlɛka Saemɔn Yesekaleɔto ara Dwudase anwo edwɛkɛ, ɔle Bulu Nee Nwiɔ ne anu ko bɔbɔ ɛdeɛ noko ɛnee ɔbaye ye yeamaa.+\n^ Kilomita kɛyɛ nnu anzɛɛ nsia. Giliki aneɛ nu, “kɛyɛ setedia 25 anzɛɛ 30.” Nea Mok. B14.\n^ Anzɛɛ “ɛleka mɔɔ bɛyia.”\n^ Anzɛɛ “abɔnsam.”


Maake 9 | Yintanɛte Zo Baebolo | Ewiade Fofolɛ Ngilebɛbo\nMaake Edwɛkpa 9:1-50\nGyisɛse hakyile (1-13)\nKakula nrenyia bie mɔɔ sunsum ɛtane wɔ ɔ nwo la ayileyɛlɛ (14-29)\nDebie biala kola yɛ boɛ maa awie mɔɔ lɛ diedi la (23)\nBɛhanle Gyisɛse ewule ne bɛdole ɛkɛ bieko (30-32)\nƐdoavolɛma ne su kpoleyɛlɛ nwo kpolera (33-37)\nAwie biala mɔɔ ɛndwazo ɛntia yɛ la wɔ yɛ afoa (38-41)\nAzedolɛ bolɛ (42-48)\n“Bɛnyia ngyenle wɔ bɛ nu” (49, 50)\n9 Ɔzele bɛ bieko kɛ: “Nɔhalɛ nu meka meahile bɛ kɛ, bɛdabɛ mɔɔ bɛgyigyi ɛke la anu bie mɔ ɛnrɛwu kɔkpula kɛ bɛkɛnwu kɛ Nyamenle Belemgbunlililɛ ne ɛlɛdi tumi la.”+ 2 Kenle nsia pɛle nu la, Gyisɛse vale Pita nee Gyemise yɛɛ Dwɔn na ɔ nee bɛ hɔle boka tendenle bie azo. Na ɔhakyile wɔ bɛ nye zo;+ 3 ye tɛladeɛ aguzo ne yɛle fufule nwohyee dɛlale kɛ mɔɔ awie mɔɔ kpo ninyɛne wɔ azɛlɛ ye azo biala kɛhola kɛmaa ɔkɛyɛ la. 4 Eza Mosisi nee Yilaegya vindele bɛ nwo ɛkɛ, na ɛnee bɛ nee Gyisɛse ɛlɛtendɛ. 5 Akee Pita zele Gyisɛse kɛ: “Relabae, ɔle kpalɛ kɛ yɛwɔ ɛke a. Yemɔti maa yɛzi ɛdanlɛ azua nsa wɔ ɛke, wɔ ɛdeɛ ko, Mosisi ɛdeɛ ko yɛɛ Yilaegya ɛdeɛ ko.” 6 Nɔhalɛ nu, ɛnee ɔnnwu edwɛkɛ bieko mɔɔ ɔka a, ɔluakɛ ɛnee bɛ ahonle ɛdu. 7 Na amungu rahedale bɛ nwo zo, na ɛnelɛ bie+ vi amungu ne anu hanle kɛ: “Ɛhye a le me Ra mɔɔ mekulo ye la.+ Bɛdie ye.”+ 8 Ɛkɛ ne ala bɛtotole bɛ nye bɛnleanle na bɛannwu awie biala wɔ bɛ nwo ɛkɛ ne bieko kɛ Gyisɛse angome. 9 Mɔɔ bɛvi boka ne azo bɛlɛdwu la, ɔbɔle bɛ kɔkɔ ɛsesebɛ kɛ bɛmmaka mɔɔ bɛnwu ye la bɛkile awie biala+ kɔkpula kɛ sonla Ra ne badwazo avi mowuamra anu.+ 10 Bɛvale edwɛkɛ ne bɛziele bɛ ahonle nu,* noko ɛnee bɛlɛsuzu mɔɔ ewudwazo ɛhye kile la anwo. 11 Na bɛbɔle ɔ bo bɛbizale ye kɛ: “Duzu ati a mɛla kilehilevolɛma ne se ɔwɔ kɛ Yilaegya+ dimoa ba ɛ?”+ 12 Ɔzele bɛ kɛ: “Yilaegya balimoa ara amgba na yeatoto ninyɛne kɔsɔɔti boɛ;+ na kɛmɔti a bɛhɛlɛ sonla Ra ne anwo edwɛkɛ kɛ ɔwɔ kɛ ɔnwu amaneɛ dɔɔnwo+ na bɛkpo ye ɛ?+ 13 Nɔhalɛ nu meka meahile bɛ kɛ, Yilaegya+ ɛra, na bɛyɛle ye debie biala mɔɔ bɛkulo, kɛ mɔɔ bɛhɛlɛle ye wɔ ɔ nwo la.”+ 14 Mekɛ mɔɔ bɛrale ɛdoavolɛma ne mɔɔ ɛha la anwo ɛkɛ la, bɛnwunle kɛ menli dɔɔnwo ɛbɔ ɛyia bɛ, na mɛla kilehilevolɛma ne nee bɛ ɛlɛsu kpolera.+ 15 Na mɔɔ menli dɔɔnwo ne nwunle ye ala la, ɔzinle bɛ nwo na bɛnriandile bɛhɔyiale ye. 16 Yemɔti ɔbizale bɛ kɛ: “Duzu anwo kpolera a bɛ nee bɛ ɛlɛsu a?” 17 Na menli ne anu ko buale ye kɛ: “Kilehilevolɛ, menvale me ra nrenyia mɔɔ mumule sunsum wɔ ɔ nwo la membɛlɛle wɔ.+ 18 Ɛleka biala mɔɔ ɔkɛra ɔ nwo zo la, ɔpɛ ye ɔto aze, ɔ nloa wu awubue, ɔtwi ɔ gye na ɔyɛ bɛtɛɛ. Menganle mengilele wɔ ɛdoavolɛma ne kɛ bɛdu ye noko bɛangola.” 19 Ɔbuale bɛ kɛ: “O awolɛndoazo mɔɔ bɛnlɛ diedi a,+ me nee bɛ ɛdɛnla ɔhɔkpula kenlenzu? Menyia bɛ nwo abotane ɔhɔdwu kenlenzu? Fa ye bɛlɛ me.”+ 20 Ɔti bɛvale kakula nrenyia ne bɛrɛlɛle ye, noko mɔɔ sunsum ne nwunle ye ala la, ɔkpusule kakula ne kpole kpalɛ.* Akee ɔdɔle aze, ɔhundohundole ɔ nwo aze, na ɔ nloa wule awubue. 21 Akee Gyisɛse bizale ye papa kɛ: “Ɔvale ɛhye ɛyɛlɛ la yehyɛ ɔ?” Ɔhanle kɛ: “Ɔvi ye ngakula nu, 22 na ɔta ɔpɛ ye ɔto senle nee nzule nu kɛ ɔsɛkye ye. Na saa ɛbahola wɔayɛ nwolɛ debie a, ɛnee nwu yɛ anwunvɔne, na boa yɛ.” 23 Gyisɛse zele ye kɛ: “Ɛse, ‘Saa ɛbahola wɔayɛ nwolɛ debie a’? Nea, debie biala kola yɛ boɛ maa awie mɔɔ lɛ diedi la.”+ 24 Ndɛndɛ ne ala, kakula ne papa deanle nu hanle kɛ: “Melɛ diedi! Ɛleka mɔɔ mehyia diedi la boa me!”+ 25 Akee mɔɔ Gyisɛse nwunle kɛ menli dɔɔnwo bie ɛlɛba bɛ nwo ɛkɛ la, ɔdeanle sunsum ɛtane ne ɔzele ye kɛ: “Mumule nee anzondilira sunsum, mese, ɛvi ɔ nwo tu na mmawolo ye bieko!”+ 26 Mɔɔ ɔdeanle nu na ɔpɛle ɔdɔle aze fane dɔɔnwo la, ɔvile ye nu, na ɔyɛle kɛ asɛɛ kakula ne ɛwu la, yemɔti ɛnee menli ne anu dɔɔnwo ɛlɛka kɛ: “Yewu!” 27 Noko Gyisɛse zɔle ɔ sa maanle ye zo na ɔdwazole ɔgyinlanle. 28 Yemɔti mɔɔ ɔhɔle sua bie anu la, ye ɛdoavolɛma ne bizale ye wɔ ahane kɛ: “Duzu ati a yɛangola ye tu a?”+ 29 Ɔzele bɛ kɛ: “Asɔneyɛlɛ ala a bahola ɛhye tu a.” 30 Bɛvile ɛkɛ ne bɛhɔle, na bɛhɔvale Galeli, noko yeangulo kɛ awie biala kɛde. 31 Ɔluakɛ ɛnee ɔlɛkilehile ye ɛdoavolɛma ne na ɔlɛka yeahile bɛ kɛ: “Bɛbaye sonla Ra ne bɛawula menli sa nu, na bɛbahu ye,+ noko saa bɛku ye a, ye kenle nsa ne azo ɔbadwazo.”+ 32 Noko bɛande ye edwɛkɛ ne abo, yɛɛ ɛnee bɛsulo kɛ bɛkɛbiza ye. 33 Na bɛhɔle Kapɛnayɛm. Mekɛ mɔɔ ɔwɔ sua ne anu la, ɔbizale bɛ kɛ: “Duzu a bɛzule nwolɛ kpolera wɔ adenle nu la?”+ 34 Bɛyɛle koonwu, ɔluakɛ bɛlua adenle ne anu la, ɛnee bɛlɛsu mɔɔ le kpole wɔ bɛ avinli la anwo kpolera. 35 Yemɔti ɔdɛnlanle aze na ɔvɛlɛle Bulu Nee Nwiɔ ne ɔzele bɛ kɛ: “Saa awie kpondɛ kɛ ɔdi bɛ nyunlu a, ɔwɔ kɛ ɔdi bɛ nzi na ɔsonle bɛ muala.”+ 36 Akee ɔvale kakula ekyi bie ɔziele bɛ avinli; ɔvale ɔ sa ɔdole ɔ kɔme na ɔzele bɛ kɛ: 37 “Awie biala mɔɔ kɛlie ngakula ngyikyi+ zɛhae mɔ ko wɔ me duma nu la ɛlie medame noko; na awie biala mɔɔ kɛlie me la ɛnlie me ngome ala, emomu Ahenle mɔɔ zoanle me la noko.”+ 38 Dwɔn zele ye kɛ: “Kilehilevolɛ, yɛnwunle awie kɛ ɔlɛfa wɔ duma yeadu sunsum ɛtane, na yɛbɔle mɔdenle kɛ yɛsi ye adenle ɔluakɛ ɔndoa yɛ.”+ 39 Na Gyisɛse hanle kɛ: “Bɛmmabɔ mɔdenle kɛ bɛsi ye adenle, ɔluakɛ awie biala ɛnrɛhola ɛnrɛyɛ nwanwane gyima wɔ me duma nu na ɛkɛ ne ala yeaha me nwo edwɛkɛ ɛtane. 40 Ɔluakɛ awie biala mɔɔ ɛndwazo ɛntia yɛ la wɔ yɛ afoa.+ 41 Na awie biala mɔɔ ɔluakɛ bɛle Kelaese ɛdeɛ la ati ɔkɛmaa bɛ nzule kanrɛlɛ ko bɛkɛnlo la,+ meka ye nɔhalɛ nu meahile bɛ, ye ahatualɛ ɛnrɛbɔ ye.+ 42 Noko awie biala mɔɔ kɛmaa ngakula ɛhye mɔ mɔɔ lɛ diedi la anu ko kɛgyakyi ye diedi nu la, ɔle kpalɛ kɛ anrɛɛ bɛkɛva ɛdibolɛ mɔɔ asoaso twe la bɛkɛhenda ɔ kɔme na bɛkɛhɔdo ye nyevile nu.+ 43 “Saa ɛ sa ɛlɛmaa wɔayɛ ɛtane a, pɛ ye to ye lɔ. Ɔle kpalɛ kɛ ɛkɛyɛ wuliravolɛ na ɛkɛhɔ ngoane nu tɛla kɛ ɛ sa nwiɔ na ɛkɛhɔ Gehenna,* senle ne mɔɔ bɛngola bɛnnua ye la anu.+ 44 * —— 45 Na saa ɛ gyakɛ a ɛlɛmaa wɔayɛ ɛtane a, pɛ ye to ye lɔ. Ɔle kpalɛ kɛ ɛ gyakɛ kɛha ko na ɛkɛhɔ ngoane nu tɛla kɛ ɛ gyakɛ nwiɔ na bɛkɛvuandi wɔ bɛkɛdo Gehenna.*+ 46 * —— 47 Na saa ɛ nye a ɛlɛmaa wɔayɛ ɛtane a, tu ye to ye lɔ.+ Ɔle kpalɛ kɛ ɛ nye kɛha ko na ɛkɛhɔ Nyamenle Belemgbunlililɛ ne anu tɛla kɛ ɛ nye nwiɔ na bɛkɛvuandi wɔ bɛkɛdo Gehenna,*+ 48 ɛleka mɔɔ azonlɛ ɛnwu na senle ne ɛnnu ɛlɛ la.+ 49 “Ɔluakɛ ɔwɔ kɛ bɛfa senle bɛwula awie biala ngyenle.+ 50 Ngyenle le kpalɛ, noko saa ngyenle menlemenle ne ta a, kɛ ɔkɛyɛ na bɛamaa yeayɛ menlemenle bieko ɛ?+ Bɛnyia ngyenle wɔ bɛ nu,+ na bɛmaa anzodwolɛ ɛdɛnla bɛ avinli.”+\n^ Anzɛɛ ɔkola ɔkile, “bɛanga bɛangile awie biala.”\n^ Giliki aneɛ nu, “ɔmaanle kakula ne pɛle mgbutike.”


Baebolo Ne Le Buluku Mɔɔ Vi Nyamenle Ɛkɛ A | Baebolo ne Kilehile\nBaebolo Ne Le Buluku Mɔɔ Vi Nyamenle Ɛkɛ A\nAdenle boni azo a Baebolo ne le ngakyile fi buluku gyɛne biala anwo a?\nKɛzi Baebolo ne kola boa wɔ ɔmaa ɛgyinla wɔ ngyegyelɛ nloa ɛ?\nKɛzi ɛbahola wɔalie ngapezo mɔɔ wɔ Baebolo ne anu la wɔali ɛ?\n1, 2. Ndenle boni azo a Baebolo ne le ahyɛlɛdeɛ kɛnlɛma mɔɔ vi Nyamenle ɛkɛ a?\nƐKAKYE mekɛ bie mɔɔ ɛnyianle ahyɛlɛdeɛ kɛnlɛma bie ɛvile ɛ gɔnwo kpalɛ bie ɛkɛ ne la ɔ? Kpolerazulɛ biala ɛnle nwolɛ kɛ ɔyɛle wɔ fɛ na ɛ nye noko liele kpole. Kɛ ɔde ye biala la, ahyɛlɛdeɛ maa ɛnwu ahenle ne mɔɔ vale manle wɔ la—kɛ ɔle awie mɔɔ anye die bɛ agɔnwolɛvalɛ ne anwo a. Kpolerazulɛ biala ɛnle nwolɛ kɛ ɛhilele anyezɔlɛ wɔ ahyɛlɛdeɛ ne mɔɔ ɛ gɔnwo ne zuzule ɛ nwo na ɔvale ɔmanle wɔ la anwo.\n2 Baebolo ne le ahyɛlɛdeɛ mɔɔ vi Nyamenle ɛkɛ ne, na ɔle ahyɛlɛdeɛ mɔɔ yɛbahola yɛavi ahonle nu yɛahile nwolɛ anyezɔlɛ a. Buluku ɛhye mɔɔ le ngakyile la maa yɛnwu ninyɛne bie mɔɔ anrɛɛ yɛnrɛnwu bɛ wɔ ɛleka biala la. Kɛ neazo la, ɔka anwuma mɔɔ nwɔlɔra ɛyi ɛkɛ ne tɛkɛɛ, azɛlɛ ne yɛɛ nrenya nee raalɛ mɔɔ lumua la ɛbɔlɛ nwo edwɛkɛ ɔkile yɛ. Ngyinlazo edwɛkɛ mɔɔ anwodozo wɔ nu mɔɔ boa yɛ ɔmaa yɛkola yɛgyinla asetɛnla nu ngyegyelɛ nee adwenledwenle nloa la wɔ Baebolo ne anu. Ɔkilehile kɛzi Nyamenle bamaa ye atiakunlukpɔkɛ ara nu na yeava tɛnlabelɛ kpalɛ yeara azɛlɛ ye azo la anu. Nea ahyɛlɛdeɛ kɛnlɛma mɔɔ Baebolo ne de a!\n3. Duzu a Baebolo ne mɔɔ yɛ sa ɛha ye la maa yɛnwu ye wɔ Gyihova anwo a, na duzu ati a ɛhye maa yɛ ahonle tɔ azule nu a?\n3 Baebolo ne eza le ahyɛlɛdeɛ mɔɔ maa ahonle tɔ azule nu a, ɔluakɛ ɔmaa yɛnwu Maavolɛ ne, mɔɔ le Gyihova Nyamenle la. Buluku ɛhye mɔɔ yeva yemaa yɛ la di daselɛ kɛ ɔkulo kɛ yɛnwu ye kpalɛ. Nɔhalɛ nu, Baebolo ne bahola aboa wɔ yeamaa wɔabikye Gyihova.\n4. Duzu a ɛ nye die nwo wɔ Baebolo ne mɔɔ bɛmaa menli asa ɛha bie la anwo a?\n4 Saa ɛlɛ Baebolo a, ɛnee nwu ye kɛ tɛ ɛ ngomekye a ɛlɛ bie a. Bɛyɛ Baebolo ne foa bie anzɛɛ ye mumua ne wɔ aneɛ mɔɔ bo 2,300 la anu na ɔlua ɛhye ati menli mɔɔ wɔ ewiade la anu dodo mɔɔ bo ɛya ko ngyɛnu 90 asa ɛha bie. Saa bɛkyehyɛ nu a, bɛfa Baebolo mɔɔ bo mgbe ko la bɛmaa dapɛne ko biala! Bɛyɛ Baebolo ne foa bie anzɛɛ ye mumua ne mgbe mgbe dɔɔnwo. Nɔhalɛ nu, buluku gyɛne biala nee Baebolo ne ɛnzɛ.\n“Nrelenza aneɛ nu ‘New World Translation of the Holy Scriptures’ ne a bɛnea zo bɛkile Baebolo ne abo bɛkɔ aneɛ dɔɔnwo anu a”\n5. Adenle boni azo a ‘bɛvale Nyamenle sunsum a bɛhɛlɛle’ Baebolo ne a?\n5 Bieko ‘bɛvale Nyamenle sunsum a bɛhɛlɛle’ Baebolo ne a. (2 Temɔte 3:16) Adenle boni azo? Baebolo mumua ne ye ɔ nloa kɛ: “Sunsum Nwuanzanwuanza ne a wolole bɛ manle bɛhanle zɔhane edwɛkɛ ne mɔɔ vi Nyamenle ɛkɛ ne la a.” (2 Pita 1:21) Kɛ neazo la: Nrenya mɔɔ ɛyɛ ɛrelera la bahola amaa ɔ ra nrenya ahɛlɛ ye kɛlata amaa ye. Nrenya ne adwenle nee ye edwɛkɛ a wɔ zɔhane kɛlata ne anu a. Ɛhye ati ɔdaye ye edwɛkɛ a wɔ kɛlata ne anu a na tɛ ɔ ra nrenya ne ɔ. Zɔhane ala yɛɛ Baebolo ne de a, Nyamenle edwɛkɛ a wɔ nuhua a, na tɛ menli mɔɔ hɛlɛle la edwɛkɛ ɔ. Ɛhye ati, nɔhalɛ nu Baebolo ne amuala ‘le edwɛkɛ mɔɔ vi Nyamenle ɛkɛ a.’—1 Tɛsalonaekama 2:13.\nNUHUA EDWƐKƐ LE KO YƐƐ ƆLE PƐPƐƐPƐ\n6, 7. Duzu ati a Baebolo ne anu edwɛkɛ ne mɔɔ le ko la le debie titile mɔɔ nwolɛ hyia a?\n6 Bɛvale ɛvolɛ mɔɔ bo 1,600 la a bɛhɛlɛle Baebolo ne a. Menli mɔɔ hɛlɛle la dɛnlanle aze wɔ mekɛ ngakyile nu yɛɛ ɛnee asolo biala gyima mɔɔ ɔyɛ a. Ɛnee bie mɔ le ɛyazovoma, fɛlɛkyevoma yɛɛ mboaneneavolɛma. Bie mɔ noko ɛnee le ngapezoma, ndɛnebuavolɛma yɛɛ arelemgbunli. Luku mɔɔ hɛlɛle edwɛkpa ne bie la ɛnee le dɔketa. Ɔnvane nwolɛ kɛ menli mɔɔ hɛlɛle Baebolo ne la lɛ anwubielɛ ngakyile la, nuhua edwɛkɛ ne le ko ɔvi ye mɔlebɛbo kɔdwu awieleɛ. *\n7 Baebolo ne anu buluku mɔɔ lumua la ka kɛzi alesama ngyegyelɛ bɔle ɔ bo la anwo edwɛkɛ kile yɛ. Buluku ne mɔɔ li awieleɛ la maa yɛnwu ye kɛ azɛlɛ ye azo amuala bayɛ paladaese anzɛɛ tola. Edwɛkɛ mɔɔ wɔ Baebolo ne anu amuala fane ninyɛne mɔɔ sisile wɔ ɛvolɛ apenle apenle mɔɔ ɛze ɛhɔ la anwo na wɔ adenle bie azo, biala boa maa yɛte Nyamenle atiakunlukpɔkɛ nee mɔɔ ɔbayɛ yeava yeali nwolɛ gyima la abo. Baebolo ne anu edwɛkɛ ne mɔɔ le ko la yɛ nwanwane, noko kɛ yɛ nye la kɛ buluku mɔɔ vi Nyamenle ɛkɛ ne la bayɛ la ɛne.\n8. Maa neazo fa kile kɛ Baebolo ne le nɔhalɛ wɔ abɔdeɛ nwo nrɛlɛbɛ nu.\n8 Baebolo ne le nɔhalɛ wɔ abɔdeɛ nwo nrɛlɛbɛ nu. Ɔlumua ɔhanle edwɛkɛ dɔɔnwo bɔbɔ na nzinlii bɛanwu ye. Kɛ neazo la, ɛnee tete Yizilayɛma lɛ mɛla mɔɔ fane bɛ nwo enililɛ nee awie mɔɔ saa ɔ nwo ɛnde a bɛye ye bɛfi menli avinli la wɔ Sɛlɛvolɛma buluku ne anu wɔ mekɛ mɔɔ ɛnee maanle maanle mɔɔ ɛbɔ bɛ nwo mgbɔlɛka ɛyia la ɛnze ɛhye anwo edwɛkɛ biala la. Mekɛ mɔɔ ɛnee menli lɛ azɛlɛ ne anwo adwenle dɔɔnwo mɔɔ ɛndenrɛ la, Baebolo ne hanle ye nɔhalɛ nu kɛ azɛlɛ ne ‘zinze mɔɔ debie ɛnlɛ nu a.’ (Dwobu 26:7) Nɔhalɛ nu, Baebolo ne ɛnle abɔdeɛ nwo nrɛlɛbɛ buluku. Noko saa ɔka abɔdeɛ nwo nrɛlɛbɛ edwɛkɛ a, ɔle nɔhalɛ pɛpɛɛpɛ. Asoo tɛ kɛ yɛ nye la kɛ buluku mɔɔ vi Nyamenle ɛkɛ ne la bayɛ la ɛne?\n9. (a) Adenle boni azo a Baebolo ne da ɔ nwo ali kɛ nuhua edwɛkɛ le pɛpɛɛpɛ yɛɛ anwodozo wɔ nu wɔ tetedwɛkɛ nu ɛ? (b) Duzu a nɔhalɛ mɔɔ menli mɔɔ hɛlɛle la ka la maa ɛnwu ye wɔ Baebolo ne anwo a?\n9 Baebolo ne anu edwɛkɛ eza le pɛpɛɛpɛ yɛɛ anwodozo wɔ nu wɔ tetedwɛkɛ nu. Ɔka ye edwɛkɛ ne mɔ kpɔtee. Ɔmbɔ menli aluma ala na ɔka abusua mɔɔ bɛvi nuhua la noko. * Mɔɔ nee ewiade tetedwɛkɛ kɛlɛvolɛma, mɔɔ ɛnda ɛnga mekɛ mɔɔ bɛ menli anli konim nwo edwɛkɛ ɛnle ko la, Baebolo ne kɛlɛvolɛma hanle nɔhalɛ, na bɛhɛlɛle ɛleka bɔbɔ mɔɔ bɛdabɛ mumua ne anzɛɛ bɛ maanle ne vonle la anwo edwɛkɛ. Kɛ neazo la, Mosisi mɔɔ hɛlɛle Ɛdianlɛ Baebolo buluku ne la, hanle ɛtane mɔɔ anyebolo wɔ nu mɔɔ ɔyɛle na bɛhanle ɔ nyunlu kpole la anwo edwɛkɛ wɔ nuhua. (Ɛdianlɛ 20;2-12) Bɛnda bɛnnwu nɔhalɛlilɛ zɛhae wɔ tetedwɛkɛ mɔɔ ɛha la anu noko ɔda ali wɔ Baebolo ne anu ɔluakɛ ɔle buluku mɔɔ vi Nyamenle ɛkɛ ne la ati.\nBULUKU MƆƆ NVASOƐ WƆ ZO\n10. Duzu ati a ɔnyɛ nwanwane kɛ nvasoɛ wɔ Baebolo ne azo ɛ?\n10 Kɛmɔ bɛvale Nyamenle sunsum a bɛhɛlɛle Baebolo ne la ati, “ɔle kpalɛ ɔmaa nɔhalɛ ne ɛhilehilelɛ, sonla nyunlu ɛhwilɛ, folɛdulɛ, yɛɛ menli ɛtetelɛ wɔ ɛbɛla kpalɛ ɛbɔlɛ nu.” (2 Temɔte 3:16) Ɛhɛe, nvasoɛ wɔ Baebolo ne azo. Ɔmaa yɛte kɛ dasanli si de la abo kpalɛ. Ɔnyɛ nwanwane, ɔboalekɛ Gyihova Nyamenle, mɔɔ le ye Kɛlɛvolɛ la a le Bɔvolɛ ne a! Ɔte yɛ nzuzulɛ nee yɛ nganeɛdelɛ bo kpalɛ ɔtɛla yɛ. Bieko, Gyihova ze mɔɔ yɛhyia nwolɛ na yɛanyia anyelielɛ a. Eza ɔze ndenle mɔɔ ɔnle kɛ yɛdua zolɛ a.\n11, 12. (a) Ninyɛne boni a Gyisɛse hanle nwolɛ edwɛkɛ wɔ ye Boka ne azo Edwɛkɛhanlɛ ne anu a? (b) Ninyɛne gyɛne mɔɔ nvasoɛ wɔ zolɛ la boni a bɛha nwolɛ edwɛkɛ wɔ Baebolo ne anu a, na duzu ati a folɛdulɛ mɔɔ wɔ nuhua la wɔ ɛkɛ ne mekɛ biala ɛ?\n11 Suzu Gyisɛse edwɛkɛ ne mɔɔ bɛfɛlɛ ye Boka ne azo Edwɛkɛhanlɛ, mɔɔ wɔ Mateyu tile 5 kɔdwu 7 la anwo nea. Wɔ ngilehilelɛ ɛhye mɔɔ tɛla biala la anu, Gyisɛse hanle ninyɛne dɔɔnwo anwo edwɛkɛ, mɔɔ bie mɔ a le kɛzi yɛbahola yɛanyia nɔhalɛ anyelielɛ, kɛzi yɛbahola yɛaziezie yɛ nee awie mɔ avinli edwɛkɛ, kɛzi yɛbahola yɛayɛ asɔne nee kɛzi yɛbahola yɛanyia anwonyia nwo adwenle kpalɛ la. Tumi nee nvasoɛ wɔ Gyisɛse edwɛkɛ ne mɔɔ ɔhanle la azo ɛnɛ kɛmɔ ɛnee ɔde wɔ mekɛ mɔɔ ɔhanle ala la.\n12 Baebolo ngyinlazo ne mɔ bie fane abusua asetɛnla, gyimayɛlɛ nu subane ngakyile yɛɛ abusuabɔlɛ mɔɔ yɛ nee awie mɔ lɛ la anwo. Baebolo ngyinlazo ne mɔ ka menli kɔsɔɔti, na nvasoɛ wɔ ye folɛdulɛ ne azo dahuu. Nyamenle edwɛkɛ ne mɔɔ ɔlua ngapezonli Ayezaya anwo zo ɔhanle la ka nrɛlɛbɛ mɔɔ wɔ Baebolo ne anu la sikalɛ kɛ: ‘Medame a mele Gyihova bɛ Nyamenle ne, mɔɔ kilehile bɛ mɔɔ le kpalɛ ɔmaa bɛ la.’—Ayezaya 48:17.\nBaebolo kɛlɛvolɛ Ayezaya hanle Babelɔn ɛzɛkyelɛ nwo edwɛkɛ dole ɛkɛ\n13. Duzu edwɛkɛ a Gyihova sunsum hanle ngapezonli Ayezaya manle ɔhɛlɛle ɔvanenle Babelɔn anwo a?\n13 Ngapezo dɔɔnwo wɔ Baebolo ne anu, na bɛ nuhua dɔɔnwo ɛlumua ɛra nu. Suzu neazo ko anwo nea. Gyihova luale ngapezonli Ayezaya, mɔɔ dɛnlanle aze wɔ ɛvoya mɔtwɛ K.Y.M. la anwo zo hanle dole ɛkɛ ne kɛ bɛbazɛkye Babelɔn. (Ayezaya 13:19; 14:22, 23) Ɔhilele adenle kpɔtee mɔɔ ɛnee bɛbalua zo bɛazɛkye suakpole ne la. Ɛlɔnema mɔɔ ɛnee ɛlɛba arazɛkye sua ne la bamaa Babelɔn azudenle ne asesa na bɛahɔ sua ne azo mɔɔ awie biala nee bɛ ɛnrɛho a. Tɛ yemɔ angome ala ɛne. Ayezaya ngapezo ne eza bɔle belemgbunli ne mɔɔ bali Babelɔn anwo zo konim la duma—Saelɛse.—Ayezaya 44:27–45:2.\n14, 15. Adenle boni azo a Ayezaya ngapezo mɔɔ fane Babelɔn anwo la bie luale rale nu a?\n14 Kɛyɛ ye ɛvolɛ 200 anzi, wɔ October kenle mɔɔ tɔ zo 5 nee 6 ne nɔɔzo, 539 K.Y.M., ɛlɔnema bie rayɛle bɛ azokoɛleɛ wɔ ɛleka mɔɔ bikye Babelɔn. Ɛnee nwane a li bɛ nyunlu a? Pɛhyea belemgbunli bie mɔɔ bɛfɛlɛ ye Saelɛse la ɔ. Ɛhye ati ɛnee mekɛ ɛdwu kɛ ngapezo bie mɔɔ yɛ nwanwane la ba nu. Noko asoo ɛnee Saelɛse ɛlɔnema bava Babelɔn aze mɔɔ bɛnrɛho, kɛmɔ bɛhanle bɛdole ɛkɛ ne la ɔ?\n15 Ɛnee Babelɔnma ɛlɛdi ɛvoyia wɔ zɔhane nɔe ne na ɛnee bɛte nganeɛ kɛ kɛmɔ bɛlie bɛ sua ne anwo bane kpole bɛyia la ati bɛlɛ anwobanebɔlɛ. Mekɛ ko ne ala anu, Saelɛse luale nrɛlɛbɛ adenle zo hakyile azule ne mɔɔ se fa sua ne azo la anye dole ɛleka fofolɛ. Yeangyɛ azule ne sesanle na ye menli ne wudwule azule ne pɛle hɔle sua ne bane ne anwo. Noko ɛnee adenle boni azo a Saelɛse ɛlɔnema ne balua ahɔ Babelɔn sua ne azo a? Ɔlua debie bie ati, zɔhane nɔe ne bɛgyakyile sua ne nlenkɛ ne mɔ bɛguale nwolɛ mɔɔ bɛando nu a!\n16. (a) Duzu a Ayezaya hanle vanenle mɔɔ awieleɛ kolaa bara Babelɔn anwo zo la anwo a? (b) Adenle boni azo a Ayezaya ngapezo ne mɔɔ fane Babelɔn ɛzɛkyelɛ ne anwo la rale nu a?\n16 Bɛhanle bɛdole ɛkɛ ne wɔ Babelɔn anwo kɛ: “Awie ɛnrɛdɛnla nuhua ɛlɛ wɔ awolɛndoazo muala anu. Arelabenli biala ɛnrɛzi ye ndanlɛ sua wɔ ɛkɛ ne afoa nu, yɛɛ mboaneneavolɛma ɛnrɛva bɛ mboane ɛnrɛhɔ ɛkɛ ne adidi.” (Ayezaya 13:20) Tɛ sua ne ɛzɛkyelɛ angomekye anwo edwɛkɛ a wɔ ngapezo ɛhye anu a. Ɔmanle ɔlale ali kɛ Babelɔn babɔ bɔkɔɔ. Ɛbahola wɔanyia edwɛkɛ ɛhye mɔɔ ɛra nu la anwo daselɛ. Tete Babelɔn mɔɔ ɛyɛ suadu, mɔɔ la Baghdad nyiakɛ wɔ Iraq na ɔ nee ye bɛ avinli kɛyɛ mayɛlɛ 50 la, di daselɛ kɛ mɔɔ Gyihova luale Ayezaya anwo zo hanle la ɛra nu kɛ: ‘Mebava ɛzɛkyelɛ sane ne meapia ye meahɔgua.’—Ayezaya 14:22, 23. *\nBabelɔn mɔɔ ɛyɛ suadu\n17. Adenle boni azo a Baebolo ngapezo mɔɔ ɛra nu la maa diedi nu mia a?\n17 Saa yɛsuzu kɛzi Baebolo ne le buluku mɔɔ yɛkola yɛfa yɛ nwo yɛto nuhua ngapezo ne azo la anwo a, ɔmaa yɛ diedi nu mia, ɔnle zɔ ɔ? Mɔɔ ɔde la a le kɛ, saa Gyihova Nyamenle ɛmaa ye ɛwɔkɛ dɛba ne mɔ ɛra nu a, ɛnee yɛlɛ anwodozo kɛ ɔbamaa ye paladaese azɛlɛ ne anwo ɛwɔkɛ ne noko ara nu. (Ɛdianlɛ 23;19) Nɔhalɛ nu, ‘yɛlɛ ngoane mɔɔ ɛnlɛ awieleɛ mɔɔ Nyamenle ne mɔɔ ɛmbɔ adalɛ ɛlɛ la, vale bɔle yɛ ɛwɔkɛ vi tete la anu anyelazo.’—Taetɛse 1:2. *\n‘NGOANE WƆ NYAMENLE EDWƐKƐ NE ANU’\n18. Edwɛkɛ mɔɔ tumi wɔ nuhua la boni a Keleseɛnenli ɛzoanvolɛ Pɔɔlo hanle vanenle “Nyamenle edwɛkɛ” ne anwo a?\n18 Edwɛkɛ mɔɔ yɛzuzu nwolɛ wɔ tile ɛhye anu la maa ɔda ali wienyi kɛ Baebolo ne le buluku mɔɔ ɔle ngakyile amgba a. Noko akee, bolɛ mɔɔ ɔsonle la tɛla nuhua edwɛkɛ mɔɔ le ko nee pɛpɛɛpɛ mɔɔ ɔde wɔ abɔdeɛ nwo nrɛlɛbɛ nee tetedwɛkɛ nu, nvasoɛ mɔɔ wɔ zolɛ yɛɛ ye ngapezo mɔɔ anwodozo wɔ nu la ala. Keleseɛnenli ɛzoanvolɛ Pɔɔlo hɛlɛle kɛ: “Nyamenle edwɛkɛ ne gyi zo [“Ngoane wɔ Nyamenle edwɛkɛ ne anu,” NW] na ɔyɛ se, ɔyɛ nla ɔtɛla dadeɛ anye nwiɔ biala. Ɔpɛ to, ɔdua ɛkɛla nee sunsum ayia zo, ɔgya mbowule agbɔkɛ nee mbowule ɛnlome ɛweɛne na ɔfede adwenle nee ahonle nu ɔnwu bɛ nzuzulɛ muala.”—Hibuluma 4:12.\n19, 20. (a) Kɛzi Baebolo ne bahola aboa wɔ yeamaa wɔanleɛnlea ɛ nwo nu ɛ? (b) Kɛ ɛbazi wɔahile anyezɔlɛ wɔ Nyamenle ahyɛlɛdeɛ, Baebolo ne, mɔɔ le ngakyile la anwo ɛ?\n19 Nyamenle “edwɛkɛ” ne anzɛɛ nrɛlaleɛ ne mɔɔ wɔ Baebolo ne anu la ɛgengalɛ bahola ahakyi yɛ ɛbɛlabɔlɛ. Ɔkola ɔboa yɛ ɔmaa yɛneɛnlea yɛ nwo nu kpalɛ. Bie a yɛbaha kɛ yɛlɛ Nyamenle anwo ɛlɔlɛ, noko kɛzi yɛyɛ yɛ nyɛleɛ wɔ mɔɔ ye Edwɛkɛ, Baebolo ne, kilehile la anwo la, bamaa adwenle mɔɔ yɛlɛ nee mɔɔ wɔ yɛ ahonle nu bɔbɔ la ala ali.\n20 Baebolo ne le buluku mɔɔ vi Nyamenle ɛkɛ ne amgba a. Ɔle buluku mɔɔ ɔwɔ kɛ yɛkenga, yɛsukoa na yɛ nye die nwolɛ a. Kɔ zo kenga Nyamenle ahyɛlɛdeɛ ɛhye fa kile anyezɔlɛ mɔɔ ɛlɛ wɔ nwolɛ la. Mekɛ mɔɔ ɛlɛyɛ zɔ la, ɛbanyia atiakunlukpɔkɛ mɔɔ Nyamenle lɛ maa alesama la anwo anyezɔlɛ kpole. Yɛbazuzu zɔhane atiakunlukpɔkɛ ne nee kɛzi ɔbara nu la anwo wɔ tile ne mɔɔ doa zolɛ la anu.\n^ ɛden. 6 Ɔwɔ nuhua kɛ menli bie mɔ ka kɛ Baebolo ne foa bie mɔ nee ɛleka gyɛne bie mɔ ɛnle ko ɛdeɛ, noko zɛhae edwɛkɛ ne mɔ ɛnlɛ ngilenu. Nea buluku The Bible—God’s Word or Man’s? mɔɔ Gyihova Alasevolɛ a ɛyɛ la tile 7.\n^ ɛden. 9 Kɛ neazo la, yɛ abusua mɔɔ Gyisɛse vi nuhua mɔɔ bɛhilehile nu dɔɔnwo la nzonlɛ wɔ Luku 3:23-38.\n^ ɛden. 16 Saa ɛkpondɛ Baebolo ngapezo nwo edwɛkɛ dɔɔnwo a, nea mukelɛ 27-9 wɔ buluku ne mɔɔ bɛfɛlɛ ye A Book for All People, mɔɔ Gyihova Alasevolɛ a ɛyɛ la anu.\n^ ɛden. 17 Babelɔn ɛzɛkyelɛ ne le Baebolo ngapezo mɔɔ ɛra nu la anwo neazo ko ala. Neazo gyɛne mɔɔ wɔ ɛkɛ ne la bie mɔ a le Taya nee Nenɛvɛ ɛzɛkyelɛ ne. (Yizikeɛle 26:1-5; Zɛfanaya 2:13-15) Bieko, Daneɛle ngapezo ne hanle ewiade arelemgbunlililɛ mɔɔ badoɔdoa zolɛ arali tumi wɔ Babelɔn anzi la anwo edwɛkɛ dole ɛkɛ. Ɛhye mɔ bie mɔ a le Midia nee Pɛhyea yɛɛ Gilisi. (Daneɛle 8:5-7, 20-22) Saa ɛkpondɛ kɛ ɛnyia Mɛzaya ne anwo ngapezo dɔɔnwo mɔɔ Gyisɛse Kelaese manle ɔrale nu la anu ngilehilenu a, nea Mokanwo ne anu wɔ mukelɛ 199-201.\nBɛvale Nyamenle sunsum a bɛhɛlɛle Baebolo ne a ɛhye ati nuhua edwɛkɛ ne le pɛpɛɛpɛ yɛɛ bɛfa bɛ nwo bɛto zo a ɔyɛ boɛ.—2 Temɔte 3:16.\nNvasoɛ wɔ Nyamenle Edwɛkɛ ne azo wɔ yɛ ɛbɛlabɔlɛ nu alehyenlɛ biala.—Ayezaya 48:17.\nNyamenle ɛwɔkɛ ne mɔ mɔɔ wɔ Baebolo ne anu la bara nu bɔkɔɔ.—Ɛdianlɛ 23:19.\nFa nwa awie Fa nwa awie Baebolo Ne Le Buluku Mɔɔ Vi Nyamenle Ɛkɛ A


Duzu Ati A Me Gɔnwo Mɔ Anye Ɛnlie Me Nwo A? | Mgbavolɛ Nee Mbɛlɛra Biza Kɛ\nKENGA YE WƆ Afrikaans Albanian America Mumule Aneɛ Amharic Arabic Arabic (Lebanon) Armenian Azerbaijani Belize Kriol Bicol Bislama Brazil Mumule Aneɛ Bulgarian Catalan Cebuano Chichewa Chile Mumule Aneɛ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Dangme Danish Dutch Efik English Estonian Ewe Faroese Fijian Finnish Fon French Ga Georgian German Giliki Haitian Creole Hibulu Hiligaynon Hungarian Iban Icelandic Igbo Iloko Indonesian Isoko Italian Italy Mumule Aneɛ Japanese Javanese Kabuverdianu Kamba Kannada Kikuyu Kiluba Kinyarwanda Kirghiz Kirundi Korean Kurdish Kurmanji (Caucasus) Kurdish Kurmanji (Cyrillic) Kwanyama Kyangonde Lingala Lithuanian Macedonian Malagasy Malay Malayalam Myanmar Ndebele (Zimbabwe) Nepali Niuean Norwegian Nzema Okpe Oromo Ossetian Pangasinan Papiamento (Curaçao) Persian Polish Portuguese (Brazil) Portuguese (European) Punjabi Quichua (Imbabura) Rarotongan Romanian Russia Mumule Aneɛ Russian Samoan Sango Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Sinhala Slovak Slovenian Solomon Islands Pidgin Spain Mumule Aneɛ Spanish Sunda Swahili Swahili (Congo) Swedish Tagalog Tamil Tarascan Tatar Telugu Tetun Dili Thai Tigrinya Tiv Tsonga Turkish Twi Tzotzil Ukrainian Urdu Urhobo Uzbek Uzbek (Roman) Valencian Vietnamese Waray-Waray Welsh Yoruba\n“Saa wɔammaa menli anye anlie ɛ nwo a, ɛnrɛnyia agɔnwolɛma yɛɛ ɔbaha wɔ kenle bie. Awie biala ɛnrɛdɛne ɛ nwo zo yɛɛ ɛ nwo bayɛ wɔ koonwu.”—Carl.\nƆzɔho kɛ bɛwudu edwɛkɛ ɛhye anu. Noko akee menli dɔɔnwo te nganeɛ kɛ, ɔwɔ kɛ bɛyɛ biala mɔɔ bɛbahola la amaa ngyegyelɛ ne mɔɔ Carl ɛha nwolɛ edwɛkɛ la bie ando bɛ. Ɛbayɛ ɛhye bie ɔ? Edwɛkɛ ɛhye baboa wɔ yeamaa wɔanwu adenle kpalɛ mɔɔ ɔwɔ kɛ ɛfa zo la.\nDuzu ati a menli bɔ mɔdenle kɛ bɛmaa awie mɔ anye alie bɛ nwo a?\nMɔɔ ɔwɔ kɛ ɛnwu ye la\nƆluakɛ bɛngulo kɛ ɔka bɛ ngome. “Menwunle me gɔnwo mɔ bie mɔɔ bɛhɔyɛle debie wɔ ɛleka bie na memboka nwo la nvoninli wɔ yintanɛte ne azo. Ɛhye maanle mendwenlenle deɛmɔti bɛanvɛlɛ me la anwo, na ɔmaanle menyɛle basaa na menyianle adwenle kɛ bie a bɛngulo me edwɛkɛ la ati ɔ.”—Natalie.\nDWENLE ƐHYE ANWO: Asoo wɔde nganeɛ ɛlɛ kɛ ɛ gɔnwo mɔ ekpunli bie ɛhwe bɛ nwo ɛvi ɛ nwo ɔ? Saa zɔhane a ɔde a, duzu a ɛbɔle mɔdenle kɛ ɛyɛ amaa wɔaboka ekpunli zɔhane anwo a?\nƆluakɛ bɛngulo kɛ bɛyɛ ngakyile. “Me awovolɛ ɛngulo kɛ bɛtɔ fonu bɛmaa me. Saa me gɔnwo mɔ ka kɛ menva me fonu nɔma memaa bɛ na meka mekile bɛ kɛ menlɛ fonu a, bɛka kɛ: ‘Aa! Wɔnyia ɛvolɛ nyɛ?’ Saa meka kɛ menyia ɛvolɛ 13 a, kɛzi bɛnea me la ɔnle kpalɛ fee.”—Mary.\nDWENLE ƐHYE ANWO: Duzu mɛla a wɔ awovolɛ ɛva ɛmaa wɔ mɔɔ ɔmaa ɛyɛ ngakyile ɛfi ɛ gɔnwo mɔ anwo a? Kɛzi ɛdi mɛla zɔhane anwo gyima ɛ?\nƆluakɛ bɛngulo kɛ bɛsisi bɛ. “Sukulu ngakula ɛngulo awie mɔɔ ye subane, ye ɛdendɛlɛ anzɛɛ ye ɛzonlenlɛ le ngakyile la edwɛkɛ. Saa wɔanyɛ ninyɛne mɔɔ maa bɛ nye die ɛ nwo la a, bɛtu bɛ nye bɛsie ɛ nyunlu.”—Olivia.\nDWENLE ƐHYE ANWO: Asoo kɛmɔ wɔanyɛ ninyɛne mɔɔ maa bɛ nye die ɛ nwo la ati bɛsisi wɔ ɛlɛ ɔ? Kɛzi ɛlile tɛnlabelɛ ne anwo gyima ɛ?\nƆluakɛ bɛngulo kɛ bɛ gɔnwo mɔ gyakyi bɛ. “Membɔle mɔdenle kɛ meyɛ me nwo kɛ mɔɔ menli mɔɔ wɔ ekpunli biala anu yɛ la. Metendɛ kɛ bɛdabɛ. Saa debie ɛnyɛ ɛzelekɛ bɔbɔ a ɛnee melɛsele. Saa me gɔnwo mɔ ɛlɛgolo awie mɔ anwo a ɛnee meva me nwo mewula nu, wɔ mekɛ mɔɔ meze kɛ ɔyɛ nyane la.”—Rachel.\nDWENLE ƐHYE ANWO: Saa ɛ gɔnwo mɔ anye anlie ɛ nwo a, ɔgyegye wɔ kpalɛ ɔ? Wɔhakyi kɛzi ɛde la ɛlɛ amaa ɛ gɔnwo mɔ anye alie ɛ nwo ɔ?\nƐbɔ mɔdenle kɛ ɛsukoa awie mɔ amaa bɛ nye alie ɛ nwo a, bɛnrɛhulo wɔ edwɛkɛ. Duzu ati ɔ? Ɔluakɛ saa ɛkakyi kɛzi ɛde la a, menli nwu ye. Brian mɔɔ ɛli ɛvolɛ 20 la ka kɛ, “Saa mebɔ mɔdenle kɛ meyɛ me nwo ngakyile amaa me gɔnwo mɔ anye alie me nwo a, akee ɔsɛkye edwɛkɛ ne bɔkɔɔ. Menwunle kɛ ɔwɔ kɛ meda kɛzi mede la ali, ɔluakɛ saa ɛkakyi kɛzi ɛde la a, menli nwu ye.”\nADENLE KPALƐ MƆƆ ƐBAVA ZO LA: Dwenle ninyɛne mɔɔ hyia wɔ la anwo. Baebolo ne ka kɛ: “[Bɛnwu] ninyɛne mɔɔ hyia kpalɛ la.” (Felepaema 1:10) Yemɔti biza ɛ nwo kɛ, ‘Duzu a hyia me a—kɛ mebayɛ me nwo kɛ me gɔnwo mɔ na bɛ nye alie me nwo anzɛɛ mebala kɛzi mede la ali?’\n“Nvasoɛ biala ɛnle zo kɛ ɛbabɔ mɔdenle kɛ ɛmaa awie mɔ anye alie ɛ nwo. Ɔnrɛmaa menli anye ɛnrɛlie ɛ nwo kpalɛ, yɛɛ ɔnrɛmaa ɛnrɛyɛ sonla kpalɛ.”—James.\nƐbɔ mɔdenle kɛ ɛmaa awie mɔ anye alie ɛ nwo a, ɔbahola yeazɛkye subane kpalɛ mɔɔ ɛlɛ la. Ɔbahola yeamaa wɔayɛ “awie mɔɔ bɛka debie biala a ɛnee ɔlɛyɛ” amaa menli anye alie ɔ nwo la. Kpavolɛ bie mɔɔ bɛfɛlɛ ye Jeremy la ka kɛ, “Amaa ekpunli bie anye alie me nwo la, ɛnee meyɛ debie biala mɔɔ nuhua menli yɛ la bie, ɔnva nwo kɛ bie a ɛhye bamaa mealie duma ɛtane la. Ɛhye ati, ɛnee dahuu menli kulo kɛ bɛkile me mɔɔ menyɛ a.”\nADENLE KPALƐ MƆƆ ƐBAVA ZO LA: Nwu ngyinlazo kpalɛ mɔɔ ɛkulo kɛ ɛfa ɛbɔ wɔ ɛbɛla la na fa yɛ gyima, mmayɛ kɛ bɔmɔnra anzɛɛ akakyibɛdanlɛ mɔɔ ɔmaa ɛleka mɔɔ ɔwɔ kakyi ye kɔla la. Ndelebɛbo kpalɛ bie ati, Baebolo ne ka kɛ: “Mmayɛ debie ɔluakɛ menli dɔɔnwo ɛlɛyɛ bie la ati.” Adendulɛ 23:2, Holy Bible—Easy-to-Read Version.\n“Membɔle mɔdenle kɛ mekulo ninyɛne mɔɔ bɛkulo la—edwɛne, nwɔhoa, adɛladeɛ, TV zo gyimalilɛ yɛɛ kɛzi bɛsiezie bɛ nwo la . . . Membɔle mɔdenle kɛ meyɛ kɛ bɛdabɛ la. Ɔzɔho kɛ bɛnwunle me nzi. Bɛ muala bɛnwunle ye, ɛnee medame noko meze ye zɔ. Ɛhye maanle me nyunlu guale aze na me nwo yɛle me koonwu. Ɛnee akee mennwu sonla holɛ mɔɔ mede bɔbɔ a. Ɛnee akee mennwu mɔɔ le kpalɛ maa me la. Menwunle kɛ tɛ awie biala mɔɔ ɛbayia ye la a anye balie ɛ nwo a. Ɛhye ɛngile kɛ ɔnle kɛ ɛkpondɛ agɔnwolɛ; maa ɛ nwo mekɛ na bɔ mɔdenle kɛ ɛbanyi.”—Melinda.\nƐbɔ mɔdenle kɛ ɛmaa menli anye alie ɛ nwo a, ɔbahola yeaha wɔ subane. Kpavolɛ bie mɔɔ bɛfɛlɛ ye Chris la nwunle kɛ ɛhye le nɔhalɛ wɔ ɔ diema bie afoa nu. Chris ka kɛ, “Ɔbɔle ɔ bo kɛ ɔyɛ ninyɛne mɔɔ ɔhale ɔ ngome a anrɛɛ ɔnrɛyɛ la—ɔnlonle nyile ɛtane—ɔyɛle ɛhye amaa ɔ gɔnwo mɔ anye alie ɔ nwo. Nyile ɛtane ɛnlonlɛ hale ɔ nwo bɔkɔɔ, ɔhale kyɛkyɛ na ye ɛbɛlabɔlɛ azɛkye.”\nADENLE KPALƐ MƆƆ ƐBAVA ZO LA: Twe ɛ nwo fi menli mɔɔ bɛ ɛdendɛlɛ nee bɛ subane ɛnle kpalɛ la anwo bɔkɔɔ. Baebolo ne ka kɛ: “Sonla mɔɔ nee nrɛlɛbɛvolɛma tu la nwu nrɛlɛbɛ, na mɔɔ nee ahoasea tu la nwu ɔ nyunlu.”—Mrɛlɛbulɛ 13:20.\n“Ɔdwu mekɛ ne bie a ɔle kpalɛ kɛ ɛbamaa awie mɔ anye alie ɛ nwo. Noko ɔnle kɛ ɛyɛ zɔ saa ɔbamaa wɔayɛ debie mɔɔ ɛze kɛ ɔnle kpalɛ a. Menli mɔɔ bɛlɛ subane mgbalɛ la anye balie kɛzi ɛde amgba la anwo.”—Melanie.\nYɛ ɛhye nzonlɛ: Saa ɛkulo kɛ ɛnwu menli gyɛne na ɛfa bɛ agɔnwolɛ a, mmakpondɛ menli mɔɔ anye die ninyɛne mɔɔ ɛ nye die nwo la anwo ala. Kpondɛ menli mɔɔ bɛdie ngyinlazo mɔɔ ɛfa ɛyɛ gyima bɛto nu la—sunsum nu, ɛbɛlabɔlɛ nu nee mɔɔ bokɛboka nwo la.\nTɛ tɛladeɛ biala a nee wɔ bali a, zɔhane ala a menli bie mɔ ɛnrɛmaa ɛnrɛnyia subane kpalɛ a\n“Saa ekpunli bie anye ɛnlie ɛ nwo a, ɔbayɛ kpalɛ kɛ ɛbagyinla ahane na wɔabiza ɛ nwo kɛ duzu ati ɔ. Asoo ngyegyelɛ ne a le kɛ ekpunli zɔhane ɛnva ngyinlazo mɔɔ ɛfa ɛyɛ gyima la ɛnli gyima la ati ɔ? Saa zɔhane a ɔde a, maa ɛ nye ɛlie kɛ ɛmboka ekpunli zɔhane anwo la.”—Emma.\n“Kɛ anrɛɛ ɛbamaa yeagyegye wɔ kɛ ekpunli bie anye ɛnlie ɛ nwo la, fa wɔ mekɛ nee wɔ anwosesebɛ sukoa subane bie mɔ mɔɔ bamaa wɔayɛ sonla kpalɛ la. Saa ɛda atiakunlukɛnlɛma ali ɛkile awie mɔ a, menli mɔɔ ɛkulo kɛ ɛfa bɛ agɔnwolɛ la babikye wɔ.”—Noah.\n“Saa mekulo kɛ menli anye die me nwo na bɛfa me agɔnwolɛ a, mekile bɛ nwo anyelielɛ, mebiza bɛ mɔɔ bɛ nye die nwo yɛɛ kɛzi bɛte nganeɛ wɔ ninyɛne nwo la. Mengakyi kɛzi mede la, emomu memaa bɛda bɛ nzuzulɛ ngakyile ne mɔ ali. Ɛhye ɛmaa meva mgbanyinli nee ngakula kɔsɔɔti agɔnwolɛ.”—Dominique.\nAsoo ɛkakye: Saa menli anye ɛnlie ɛ nwo a?\nDwenle mɔɔ hyia wɔ la anwo.\nDuzu a hyia wɔ a—kɛ ɛbayɛ ɛ nwo kɛ ɛ gɔnwo mɔ na bɛ nye alie ɛ nwo anzɛɛ ɛbala kɛzi ɛde la ali?\nNyia subane mgbalɛ na maa ɛ nye ɛlie nwo.\nMmayɛ kɛ bɔmɔnra anzɛɛ akakyibɛdɛnla mɔɔ maa ɛleka mɔɔ ɔwɔ kakyi ye kɔla la.\nTwe ɛ nwo fi menli mɔɔ bɛ ɛdendɛlɛ nee bɛ nyɛleɛ ɛnle kpalɛ la anwo bɔkɔɔ.\nTɛ mekɛ ne amuala a ɔle ɛtane kɛ ɛbamaa menli anye alie ɛ nwo a, noko saa ɛhye bamaa wɔayɛ debie mɔɔ ɛze kɛ ɔnle kpalɛ la a, kpo.\nAgɔnwolɛvalɛ Mgbavolɛ Nee Mbɛlɛra Biza Kɛ Mgbavolɛ Nee Mbɛlɛra\nNVONINLI MƆƆ BƐDOLƆ LA VIDIO\nNwane A Le Agɔnwolɛ Kpalɛ A?\nAgɔnwolɛ ɛtane ɛnyianlɛ ɛnyɛ se, noko kɛ ɔkɛyɛ na wɔanyia agɔnwolɛ kpalɛ ɛ?\nFa nwa awie Fa nwa awie Duzu Ati A Me Gɔnwo Mɔ Anye Ɛnlie Me Nwo A?\nijwyp edwɛkɛ 91


Gyima ne 16 | Yintanɛte Zo Baebolo | Ewiade Fofolɛ Ngilebɛbo\nƐzoanvolɛma Gyima 16:1-40\nPɔɔlo kpale Timote (1-5)\nMasidonea nrenyia ne anwo ɛnyelɛzodeɛnwunlɛ ne (6-10)\nLedea yɛle diedinli wɔ Felepae (11-15)\nBɛguale Pɔɔlo nee Saelase efiade (16-24)\nBɛzɔnenle sinzavolɛ bie nee ye sua nu amra (25-34)\nPɔɔlo hanle kɛ mgbanyima ne mɔ ɛrakpa bɛ kyɛlɛ (35-40)\n16 Ɔti ɔhɔdwule Dɛbi nee Lesetela.+ Na ɛnee ɛdoavolɛ bie mɔɔ bɛfɛlɛ ye Timote+ la wɔ ɛkɛ, Dwuunli raalɛ bie mɔɔ le diedinli la ara ɔ, noko ye papa le Gilikinli, 2 na ɛnee mediema mɔɔ wɔ Lesetela nee Ayekoneɛm la ka ɔ nwo edwɛkɛ kpalɛ. 3 Pɔɔlo hulole kɛ ɔ nee Timote kɛhɔ, noko kɛmɔ Dwuuma wɔ ɛleka zɔhane mɔ la ati, ɔvale ye ɔpɛle ye mrenyiazo+ ɔluakɛ ɛnee bɛ muala bɛze kɛ ye papa le Gilikinli. 4 Mekɛ mɔɔ bɛlɛkpɔsa azuamgbole ne mɔ azo la, bɛvale mɛla mɔɔ ɛzoanvolɛma ne nee mgbanyima ne mɔ mɔɔ wɔ Gyɛlusalɛm ɛzi nwolɛ kpɔkɛ la bɛmaanle bɛ, amaa bɛali zolɛ.+ 5 Ɔti asafo ne mɔ anwo hɔle zo yɛle se wɔ diedi ne anu na bɛ dodo ne hɔle ɔ nyunlu alehyenlɛ biala. 6 Eza bɛhɔvale Felegyea nee Galeehyea,+ ɔluakɛ sunsum nwuanzanwuanza ne ammaa bɛ adenle yeammaa bɛanga edwɛkɛ ne wɔ Ehyea maanzinli ne anu. 7 Mekɛ mɔɔ bɛdwule Mesea la, bɛbɔle mɔdenle kɛ bɛkɔ Baetenea+ noko Gyisɛse sunsum ne ammaa bɛ adenle. 8 Yemɔti bɛpɛle nu wɔ* Mesea bɛhɔle Tulowase. 9 Na nɔe ne Pɔɔlo nwunle ɛnyelɛzodeɛnwunlɛ bie—ɛnee Masidonea nrenyia bie gyi ɛkɛ ne na ɔlɛkpa ye kyɛlɛ kɛ: “Pɛ nu bɛla Masidonea baboa yɛ.” 10 Mɔɔ ɔnwunle ɛnyelɛzodeɛnwunlɛ ne ala la, yɛbɔle mɔdenle kɛ yɛkɔ Masidonea, yɛnwunle kɛ Nyamenle ɛvɛlɛ yɛ kɛ yɛhɔbɔ edwɛkpa ne nolo yɛhile bɛ. 11 Ɔti yɛluale nyevile zo yɛvile Tulowase na yɛdoale zo yɛhɔle Samotelase, noko aleɛ hyenle la, yɛhɔle Niapɔlese; 12 na mɔɔ yɛvile ɛkɛ ne la yɛhɔle Felepae,+ Wulomuma suakpole mɔɔ wɔ Masidonea maangyeba nu la azo. Yɛdɛnlanle suakpole ɛhye azo yɛlile mekɛ ekyi. 13 Mɔɔ ɔdwule Ɛnwomenlelielɛ kenle ne la, yɛvale anlenkɛ kpole ne anu yɛhɔle azule bie anloa, ɛleka mɔɔ ɛnee yɛdwenle kɛ menli barayia kɛ bɛyɛ asɔne la, na yɛdɛnlanle ɛkɛ na yɛdendɛle yɛhilele mraalɛ mɔɔ ɛyia ɛkɛ ne la. 14 Na ɛnee raalɛ bie mɔɔ bɛfɛlɛ ye Ledea mɔɔ vi Tayataela+ mɔɔ ɔtɔne ndanlɛ buluwu nee kɔkɔlɛ afonla na ɔsonle Nyamenle la ɛlɛtie, na Gyihova* bukele ye ahonle nu wienyi ɔmaanle ɔdiele mɔɔ Pɔɔlo ɛlɛka la kpalɛ. 15 Na mɔɔ bɛzɔnenle* ɔdaye nee ye sua nu amra la,+ ɔzɛlɛle yɛ kɛ: “Saa bɛbu me kɛ medi nɔhalɛ memaa Gyihova* a, ɛnee bɛradɛnla me sua nu.” Na ɔyɛle too ɔmaanle yɛhɔle. 16 Kenle ko bie mɔɔ yɛlɛkɔ ɛleka mɔɔ bɛyɛ asɔne la, sonvolɛ bɛlɛra bie mɔɔ sunsum ɛtane wɔ ɔ nwo na ɔka mɔɔ bazi kenle bie la+ nee yɛ yiale. Ɔdua kenle bie edwɛkɛ mɔɔ ɔka la azo ɔmaa ɔ menle mɔ nyia nvasoɛ dɔɔnwo. 17 Bɛlɛra ɛhye lile yɛ nee Pɔɔlo anzi deɛdeanle nu kɛ: “Menli ɛhye mɔ le Anwuma Anwuma Nyamenle ne+ ngɛkɛlɛ mɔɔ bɛlɛbɔ ngoanelielɛ adenle ne anwo nolo bɛahile bɛ a.” 18 Ɔyɛle ɛhye mekɛ dɔɔnwo. Akee ɔyɛle Pɔɔlo abodelɛ na ɔhakyile ɔ nye ɔzele sunsum ne kɛ: “Meka meahile wɔ wɔ Gyisɛse Kelaese duma nu kɛ ɛvi ɔ nwo tu.” Na ɔvi ɔ nwo ɔdule ɛkɛ ne ala.+ 19 Mɔɔ ɔ menle mɔ nwunle kɛ anyelazo mɔɔ bɛlɛ kɛ bɛbanyia nvasoɛ la ɛbɔ bɛ la,+ bɛhyele Pɔɔlo nee Saelase na bɛhwenle bɛ bɛhɔmaanle tumivolɛma ne wɔ gua ne anu.+ 20 Bɛvale bɛ bɛhɔmaanle edwɛkɛdivolɛma ne mɔ na bɛhanle kɛ: “Menli ɛhye mɔ ɛlɛgyegye yɛ suakpole ye kpole kpalɛ.+ Bɛle Dwuuma, 21 na bɛlɛkilehile amaamuo mɔɔ mɛla ɛmmaa adenle kɛ yɛkɛli zo la, ɔluakɛ yɛle Wulomuma.” 22 Na menli ne amuala dwazole hɔle bɛ nwo zo, na edwɛkɛdivolɛma ne mɔ suosuanle bɛ adɛladeɛ ne mɔ anu na bɛhanle kɛ bɛbila bɛ mbaka.+ 23 Mɔɔ bɛbilale bɛ kpalɛ bɛwiele la, bɛguale bɛ efiade na bɛhanle bɛhilele pilizama sinzavolɛ ne kɛ ɔnlea bɛ boɛ.+ 24 Kɛmɔ bɛhanle ɛhye bɛhilele ye la ati, ɔvale bɛ ɔguale ɔ kunlu lɔ na ɔkyekyele bɛ gyakɛ ɔbɔle baka nu. 25 Noko kɛyɛ nɔɔzo bulu nee nwiɔ,* ɛnee Pɔɔlo nee Saelase ɛlɛyɛ asɔne na bɛlɛto edwɛne bɛaye Nyamenle ayɛlɛ,+ na ɛnee pilizama ne ɛlɛtie bɛ. 26 Arɛlevilɛ nu ala azɛlɛkpusulɛ kpole bie zile maanle efiade sua ne kpusule. Eza nlenkɛ ne mɔ amuala bukebukele ɛkɛ ne ala, na awie biala kyeenyi kpolokpolole guale.+ 27 Mɔɔ pilizama sinzavolɛ ne dwazole na ɔnwunle kɛ efiade ne nlenkɛ ne mɔ ɛbukebuke la, ɔhwenle ye konle dadeɛ ne kɛ ɔku ɔ nwo, ɛnee ɔsuzu kɛ pilizama ne ɛnriandi.+ 28 Na Pɔɔlo vale ɛnelɛ kpole deanle nu kɛ: “Mmaku ɛ nwo, yɛ muala yɛwɔ ɛke!” 29 Yemɔti ɔmaanle bɛvale kɛnlaneɛ bɛrale na ɔnriandile ɔhɔwolole ɛkɛ, ɔvale anwowosolɛ ɔdule ɔdɔle Pɔɔlo nee Saelase agyakɛ anu. 30 Ɔvale bɛ ɔvindele na ɔhanle kɛ: “Yɛmenle mɔ, duzu a ɔwɔ kɛ meyɛ na meanyia ngoane a?” 31 Bɛhanle kɛ: “Die Awulae Gyisɛse di, na bɛbalie ɛdawɔ nee wɔ sua nu amra ngoane.”+ 32 Akee bɛhanle Gyihova* edwɛkɛ ne bɛhilele ye nee ye sua nu amra amuala. 33 Yemɔti zɔhane nɔe ne ala, ɔ nee bɛ hɔle na ɔmiemianle bɛ nganlɛ ne mɔ. Akee bɛzɔnenle* ɔdaye nee ye sua nu amra amuala ndɛndɛ ne ala.+ 34 Ɔvale bɛ ɔhɔle ye sua nu na ɔdole bɛ ɛkponle, na ɔ nee ye sua nu amra amuala anye liele kpole kɛ yenyia Nyamenle anu diedi la. 35 Aleɛ hyenle la, edwɛkɛdivolɛma ne mɔ zoanle sinzavolɛma maanle bɛhɔhanle kɛ: “Gyakyi menli ne mɔ maa bɛhɔ.” 36 Pilizama sinzavolɛ ne hanle edwɛkɛ ne hilele Pɔɔlo kɛ: “Edwɛkɛdivolɛma ne mɔ ɛzoa menli ɛra kɛ mengyakyi bɛ mu nwiɔ. Yemɔti bɛvinde kɛkala na bɛhɔ anzodwolɛ nu.” 37 Noko Pɔɔlo zele bɛ kɛ: “Bɛbole yɛ bagua nu mɔɔ yɛnli fɔlɛ* wɔ mekɛ mɔɔ yɛle Wulomuma+ la na bɛguale yɛ efiade. Akee bɛkulo kɛ bɛye yɛ wɔ fealeranu ɔ? Kyɛkyɛ! Maa bɛdabɛ mumua ne bɛrɛla na bɛraye yɛ.” 38 Sinzavolɛma ne hanle edwɛkɛ ɛhye hilele edwɛkɛdivolɛma ne mɔ. Mɔɔ bɛdele kɛ bɛle Wulomuma la ɛzulolɛ hanle bɛ.+ 39 Yemɔti bɛrakpale bɛ kyɛlɛ, na mɔɔ bɛyele bɛ la, bɛzɛlɛle bɛ kɛ bɛvi suakpole ne azo bɛhɔ. 40 Noko mɔɔ bɛvile efiade ɛkɛ ne la, bɛhɔle Ledea sua nu na mɔɔ bɛnwunle mediema ne mɔ la, bɛmaanle bɛ anwosesebɛ+ na bɛhɔle.\n^ Anzɛɛ “bɛvale.”\n^ Anzɛɛ “bɛnlomanle.”\n^ Anzɛɛ “kɛyɛ alevinli mu nwiɔ avinli.”\n^ Anzɛɛ “mɔɔ bɛanli yɛ edwɛkɛ.”\nGyima ne 16


Nemelɔdo Nee Ye Menli Si Babelɔn Tawa Ne | Baebolo Nu Edwɛkɛ\nƐVOLƐ dɔɔnwo pɛle nu. Nowa amra ne mɔ wole mralɛ dɔɔnwo. Na bɛ mra ne mɔ nyinle na bɛwole mralɛ dɔɔnwo. Yeangyɛ biala yɛɛ azɛlɛ ne azo yɛle menli ngome a.\nMenli ɛhye mɔ anu ko mɔɔ bɛfɛlɛ ye Nemelɔdo la le Nowa alɔnra kansoa. Ɛnee ɔle sonla ɛtane mɔɔ lile bɔlɛ hunle nane nee menli muala a. Nemelɔdo eza yɛle ɔ nwo belemgbunli lile menli nwo zo. Nyamenle angulo Nemelɔdo edwɛkɛ.\nƐnee menli mɔɔ wɔ ɛkɛ mekɛ zɔhane la amuala ka aneɛ ko. Na ɛnee Nemelɔdo kpondɛ kɛ ɔka bɛ ɔbɔ nuhua na ɔdi bɛ nwo zo. Ɔti ɛze mɔɔ ɔyɛle a? Ɔhanle ɔhilele menli ne kɛ bɛkyekye suakpole ko na bɛzi tawa tendendenlenle ko wɔ nuhua. Nea kɛ bɛwɔ nvoninli ne anu mɔɔ bɛlɛpɛ belekese ɛ.\nGyihova Nyamenle anye anlie suakpole ne ɛkyekyelɛ ne anwo. Ɛnee Nyamenle kpondɛ kɛ menli ne tɛlɛ na bɛtɛnla azɛlɛ ne azo ɛleka biala. Noko menli ne mɔ hanle kɛ: ‘Bɛrɛla! Bɛmaa yɛkyekye suakpole ko na yɛzi tawa tendendenlenle ko mɔɔ kɔ anwuma kpalɛ kpalɛ la. Na yɛva yɛlie duma!’ Ɛnee menli ne kpondɛ duma amaa bɛ nwo, na tɛ Nyamenle ɔ.\nYemɔti Nyamenle manle menli ne gyakyile tawa ne ɛzilɛ. Ɛze kɛzi ɔyɛle ye la ɔ? Kɛ anrɛɛ bɛkɛha aneɛ ko la ɔmanle bɛ aneɛ ne hakyile yɛle ngakyile ngakyile arɛlevilɛ nu. Suazivoma ne ande bɛ nwo aneɛ bieko. Ɛhye ati a bɛravɛlɛle bɛ suakpole ne Babelɔn, mɔɔ ɔ bo a le “Basabasayɛlɛ” la.\nMenli ne akee bɔle ɔ bo dule vile Babelɔn hɔle. Ekpunli ekpunli mɔɔ te bɛ nwo aneɛ la hɔdɛnlanle ɛleka ko wɔ azɛlɛ ne foa bie azo.\nMɔlebɛbo 10:1, 8-10; 11:1-9.


Gyɛnɛsese 5 | Yintanɛte Zo Baebolo | Ewiade Fofolɛ Ngilebɛbo\nƆvi Adam kɔdwu Nowa anwo zo (1-32)\nAdam wole mralɛ mrenyia nee mraalɛ (4)\nYinɔko nee Nyamenle luale (21-24)\n5 Buluku mɔɔ ka Adam anwo tetedwɛkɛ la ɛne. Kenle mɔɔ Nyamenle bɔle Adam la, ɔbɔle ye kɛ ye ɛsaso.+ 2 Ɔbɔle bɛ nrenyia nee raalɛ.+ Kenle mɔɔ ɔbɔle bɛ la,+ ɔyilale bɛ na ɔvɛlɛle bɛ Sonla.* 3 Adam lile ɛvolɛ 130 la, ɔwole ralɛ nrenyia mɔɔ le kɛ ɔdaye la, ye ɛsaso, na ɔdonle ye Sɛte.+ 4 Adam wole Sɛte la anzi, ɔdɛnlanle aze ɛvolɛ 800. Na ɔwole mralɛ mrenyia nee mraalɛ. 5 Yemɔti Adam ngoane mekɛ kɔsɔɔti yɛle ɛvolɛ 930, na akee ɔwule.+ 6 Sɛte lile ɛvolɛ 105 la, ɔwole Yinɔhye.+ 7 Sɛte wole Yinɔhye la anzi, ɔdɛnlanle aze ɛvolɛ 807. Na ɔwole mralɛ mrenyia nee mraalɛ. 8 Yemɔti Sɛte ngoane mekɛ kɔsɔɔti yɛle ɛvolɛ 912, na akee ɔwule. 9 Yinɔhye lile ɛvolɛ 90 la, ɔwole Kinan. 10 Yinɔhye wole Kinan la anzi, ɔdɛnlanle aze ɛvolɛ 815. Na ɔwole mralɛ mrenyia nee mraalɛ. 11 Yemɔti Yinɔhye ngoane mekɛ kɔsɔɔti yɛle ɛvolɛ 905, na akee ɔwule. 12 Kinan lile ɛvolɛ 70 la, ɔwole Mahalalɛle.+ 13 Kinan wole Mahalalɛle la anzi, ɔdɛnlanle aze ɛvolɛ 840. Na ɔwole mralɛ mrenyia nee mraalɛ. 14 Yemɔti Kinan ngoane mekɛ kɔsɔɔti yɛle ɛvolɛ 910, na akee ɔwule. 15 Mahalalɛle lile ɛvolɛ 65 la, ɔwole Gyeelɛde.+ 16 Mahalalɛle wole Gyeelɛde la anzi, ɔdɛnlanle aze ɛvolɛ 830. Na ɔwole mralɛ mrenyia nee mraalɛ. 17 Yemɔti Mahalalɛle ngoane mekɛ kɔsɔɔti yɛle ɛvolɛ 895, na akee ɔwule. 18 Gyeelɛde lile ɛvolɛ 162 la, ɔwole Yinɔko.+ 19 Gyeelɛde wole Yinɔko la anzi, ɔdɛnlanle aze ɛvolɛ 800. Na ɔwole mralɛ mrenyia nee mraalɛ. 20 Yemɔti Gyeelɛde ngoane mekɛ kɔsɔɔti yɛle ɛvolɛ 962, na akee ɔwule. 21 Yinɔko lile ɛvolɛ 65 la, ɔwole Mɛtusɛla.+ 22 Yinɔko wole Mɛtusɛla la anzi, ɔhɔle zo ɔ nee nɔhalɛ Nyamenle* ne luale too ɛvolɛ 300. Na ɔwole mralɛ mrenyia nee mraalɛ. 23 Yemɔti Yinɔko ngoane mekɛ kɔsɔɔti yɛle ɛvolɛ 365. 24 Yinɔko hɔle zo ɔ nee nɔhalɛ Nyamenle ne luale.+ Akee bɛannwu ye bieko ɔluakɛ Nyamenle vale ye hɔle.+ 25 Mɛtusɛla lile ɛvolɛ 187 la, ɔwole Leemɛke.+ 26 Mɛtusɛla wole Leemɛke la anzi, ɔdɛnlanle aze ɛvolɛ 782. Na ɔwole mralɛ mrenyia nee mraalɛ. 27 Yemɔti Mɛtusɛla ngoane mekɛ kɔsɔɔti yɛle ɛvolɛ 969, na akee ɔwule. 28 Leemɛke lile ɛvolɛ 182 la, ɔwole ralɛ nrenyia. 29 Ɔdonle ye Nowa,*+ na ɔhanle kɛ: “Ɛhye bakyekye yɛ rɛle* wɔ yɛ gyima nee yɛ ɛvɛlɛ mɔɔ maa yɛte nyane la anwo ɔlua azɛlɛ ne mɔɔ Gyihova ɛmaa munzule ɛha ye la ati.”+ 30 Leemɛke wole Nowa la anzi, ɔdɛnlanle aze ɛvolɛ 595. Na ɔwole mralɛ mrenyia nee mraalɛ. 31 Yemɔti Leemɛke ngoane mekɛ kɔsɔɔti yɛle ɛvolɛ 777, na akee ɔwule. 32 Nowa lile ɛvolɛ 500 la, ɔwole Hyɛm,+ Ham+ yɛɛ Gyeefɛte.+\n^ Anzɛɛ “Adam; Dasanli.”\n^ Hibulu aneɛ nu, “Nyamenle ne.” Nea Edwɛkɛbohilelɛ.\n^ Ɔbayɛ kɛ ɔ bo kile “Ɛnwomenlelielɛ; Arɛlekyekyelɛ.”\n^ Anzɛɛ “bamaa yɛ nwo adɔ yɛ.”


Ɛzoanvolɛma Gyima 14:1-28\nBɛbule bɛ kɛ bɛle nyamenle wɔ Lesetela (8-18)\nBɛziale bɛhɔle Anteɔko mɔɔ wɔ Selea la (24-28)\n14 Akee bɛhɔle Dwuuma nyianusua ne anu wɔ Ayekoneɛm na bɛdendɛle kɛnlɛma bɛmaanle Dwuuma nee Gilikima dɔɔnwo rayɛle diedima. 2 Noko Dwuuma mɔɔ bɛanlie bɛanli la lile wulale maanle maanle ne anu amra bɛmaanle bɛnyianle mediema ne mɔ anwo adwenle ɛtane.+ 3 Ɔti bɛvale mekɛ dɔɔnwo bɛluale Gyihova* tumi ne azo bɛdendɛle akɛnrazilɛ zo, na ɔluale bɛ nwo zo ɔyɛle nwanwane ninyɛne nee sɛkɛlɛneɛ ɔvale ɔlile ye ɛlolɛ kpole ne anwo edwɛkɛ ne mɔɔ bɛhanle la anwo daselɛ.+ 4 Noko menli mɔɔ wɔ suakpole ne azo la anu hyɛle nwiɔ; bie mɔ hɔle Dwuuma ne afoa yɛɛ bie mɔ noko hɔle ɛzoanvolɛma ne afoa. 5 Mɔɔ maanle maanle ne anu amra nee Dwuuma nee bɛ tumivolɛma nyianle adwenle kɛ bɛbɔ bɛ aholoba na bɛazi bɛ awolɛ la,+ 6 bɛdele na bɛnriandile bɛhɔle Lekewonea azuamgbole Lesetela nee Dɛbi yɛɛ namunamu mɔɔ bikye bɛ la azo.+ 7 Bɛhɔhanle edwɛkpa ne wɔ ɛkɛ. 8 Ɛnee nrenyia bie wɔ Lesetela mɔɔ le abubura na ɔde azɛlɛ nwo ɛkɛ. Bɛwole ye abubura na ɔtɛtiale ɛlɛ. 9 Nrenyia ɛhye diele Pɔɔlo wɔ mekɛ mɔɔ ɔlɛtendɛ la. Pɔɔlo nleanle ye koonwu na ɔnwunle kɛ ɔlɛ diedi mɔɔ ɔbamaa yeade kpɔkɛ la,+ 10 ɔmaanle ɔ ne zo ɔhanle kɛ: “Dwazo gyinla ɛ gyakɛ azo.” Yemɔti nrenyia ne wulule gyinlanle na ɔbɔle ɔ bo kɛ ɔtia.+ 11 Mɔɔ menli ne nwunle mɔɔ Pɔɔlo ɛyɛ la, bɛdeanle nu wɔ Lekewonea aneɛ nu kɛ: “Nyamenle ne mɔ ɛhakyi bɛ nwo menli ɛra yɛ avinli!”+ 12 Na bɛvɛlɛle Baanabase Ziyɛse yɛɛ bɛvɛlɛle Pɔɔlo Hɛmɛse, ɔluakɛ yemɔ a ɔtendɛ dɔɔnwo a. 13 Na Ziyɛse ɛsɔfo ne mɔɔ ye ɛzonlenlɛsua ne wɔ suakpole ne kandiba la vale nlankɛ nee felawɔse abotile rale anlenkɛ ne anloa kɛ ɔkpondɛ kɛ ɔ nee menli ne bɔ afɔle. 14 Noko mɔɔ ɛzoanvolɛma ne, Baanabase nee Pɔɔlo dele la, bɛsuosuanle bɛ adɛladeɛ ne mɔ anu, bɛnriandile bɛhɔle menli ne anu na bɛdeanle nu kɛ: 15 “Ayi mɔ, kɛmɔti a bɛlɛyɛ ninyɛne ɛhye mɔ ɛ? Yɛdayɛ noko yɛle menli mɔɔ yɛtɔ sinli kɛ bɛdabɛ ala la.+ Na yɛlɛbɔ edwɛkpa ne nolo yɛahile bɛ amaa bɛagyakyi ninyɛne ɛhye mɔ mɔɔ nvasoɛ ɛnle zo la na bɛara tease Nyamenle ne mɔɔ bɔle anwuma+ nee aze* nee nyevile nee mɔɔ wɔ nuhua amuala la ɛkɛ. 16 Dɛba ne ɔmaanle maanle maanle ne mɔ adenle ɔmaanle bɛyɛle mɔɔ bɛdabɛ bɛkulo la,+ 17 ɔnva nwo kɛ ɔluale ninyɛne mgbalɛ mɔɔ ɔyɛle la azo ɔmaanle bɛnyianle daselɛ,+ ɔmaanle ezule vi anwuma dɔle na bɛnyianle ɛlobɔ kpalɛ,+ ɔmaanle bɛnyianle aleɛ dɔɔnwo na bɛlile fɛlɛko wɔ bɛ ahonle nu la.”+ 18 Bɛhanle ɛhye ɛdeɛ, noko ɔhale kyɛkyɛ na menli ne abɔ afɔle ne amaa bɛ. 19 Noko Dwuuma mɔɔ vi Anteɔko nee Ayekoneɛm rale la lile menli ne adwenle,+ na bɛzile Pɔɔlo awolɛ na bɛhwenle ye bɛhɔle suakpole ne kandiba, ɛnee bɛdwenle kɛ yewu.+ 20 Noko mekɛ mɔɔ ɛdoavolɛma ne rabɔle yiale ye la, ɔdwazole na ɔhɔle suakpole ne azo. Aleɛ hyenle la ɔ nee Baanabase hɔle Dɛbi.+ 21 Mɔɔ bɛbɔle edwɛkpa ne nolo wɔ suakpole ne azo na bɛnyianle ɛdoavolɛma ekyi la, bɛziale bɛhɔle Lesetela, Ayekoneɛm yɛɛ Anteɔko. 22 Ɛkɛ ne, bɛmaanle ɛdoavolɛma ne anwosesebɛ,+ na bɛdule bɛ folɛ kɛ bɛgyinla kpundii wɔ diedi ne anu na bɛhanle kɛ: “Ɔwɔ kɛ yɛnwu amaneɛ dɔɔnwo na yɛahɔ Nyamenle Belemgbunlililɛ ne anu.”+ 23 Eza bɛkpale mgbanyima bɛmaanle bɛ wɔ asafo biala anu,+ bɛyɛle asɔne na bɛhyele ɛhɔne,+ na bɛvale bɛ bɛwulale Gyihova* mɔɔ bɛliele ye bɛlile la asa anu. 24 Akee bɛhɔvale Pesedea na bɛrale Pamefelea,+ 25 na mɔɔ bɛhanle edwɛkɛ ne wɔ Pɛga bɛwiele la, bɛhɔle Ateelea. 26 Bɛvi ɛkɛ ne la bɛvale ɛlɛne bɛhɔle Anteɔko, ɛleka mɔɔ bɛvale bɛ bɛwulale Nyamenle ɛlolɛ kpole ne abo bɛmaanle gyima ne mɔɔ kɛkala bɛyɛ bɛwie la.+ 27 Mɔɔ bɛdwule ɛkɛ ne na bɛyiale asafo ne amuala la, bɛhanle ninyɛne dɔɔnwo mɔɔ Nyamenle ɛlua bɛ nwo zo ɛyɛ, nee kɛzi yebuke diedi adenle ne yemaa maanle maanle ne la bɛhilele bɛ.+ 28 Yemɔti bɛdɛnlanle ɛdoavolɛma ne anwo ɛkɛ ne bɛhyɛle.


Ahyɛlɛdeɛ Mɔɔ Tɛla Biala Wɔ Me Ɛbɛlabɔlɛ Nu—Awie Mɔɔ Ze Tennis Bɔ Kpalɛ\nKENGA YE WƆ Abua Afrikaans Albanian Amharic Arabic Armenian Azerbaijani Baoule Bashkir Bassa (Cameroon) Belize Kriol Bicol Bislama Boulou Brazil Mumule Aneɛ Bulgarian Cambodian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Croatian Czech Danish Dutch Edo Efik English Estonian Ewe Faroese Fijian Finnish Fon French Ga Georgian German Giliki Gun Haitian Creole Hausa Hibulu Hiligaynon Hindi Hungarian Iban Icelandic Igbo Iloko Indonesian Isoko Italian Japanese Kabuverdianu Kamba Kannada Kikaonde Kikuyu Kiluba Kinyarwanda Kirghiz Kirundi Korean Kwanyama Latvian Lingala Lithuanian Luganda Macedonian Malagasy Malay Malayalam Maltese Mambwe-Lungu Maya Mingrelian Mongolian Moore Myanmar Nahuatl (Northern Puebla) Ndebele (Zimbabwe) Nepali Norwegian Nzema Okpe Oromo Ossetian Pangasinan Papiamento (Curaçao) Persian Polish Portuguese (Brazil) Portuguese (European) Punjabi Quechua (Cuzco) Quichua (Imbabura) Rarotongan Romanian Romany (Macedonia) Romany (Macedonia) Cyrillic Russian Sango Sepedi Serbian (Cyrillic) Serbian (Roman) Setswana Seychelles Creole Shona Sidama Sinhala Slovak Slovenian Solomon Islands Pidgin Spanish Sunda Swahili Swedish Tagalog Tahitian Tamil Tarascan Tatar Telugu Thai Tigrinya Tiv Tojolabal Tsonga Turkish Twi Tzotzil Uighur (Cyrillic) Ukrainian Urdu Urhobo Uzbek Uzbek (Roman) Valencian Vietnamese Waray-Waray Welsh Yoruba Zapotec (Isthmus) Zulu\nAhyɛlɛdeɛ Mɔɔ Tɛla Biala Wɔ Me Ɛbɛlabɔlɛ Nu\nVeli Paloheimo anloa edwɛkɛ\nBƐWOLE YE 1967\nMAANLE MƆƆ ƆVI NU FINLAND\nALIMOA NE ƆZE TENNIS BƆ KPALƐ\nBɛtetele me wɔ Tampere, Finland ɛleka bie mɔɔ ɛkɛ ne le koonwu la. Ɛnee me awovolɛ anye ɛnlie nyamenlezonlenlɛ nwo noko ɛnee nwomazukoalɛ nee subane kpalɛ nwo hyia bɛ. Me mame vi Germany, na mele kakula la ɛnee ɔyɛ a mekɔ West Germany, ɛleka mɔɔ me mame awovolɛ wɔ la.\nMe nye die nwɔhoalilɛ nwo ɔvi me ngakula nu. Mɔlebɛbo ne ɛnee me nye die nwɔhoalilɛ dɔɔnwo anwo, noko mɔɔ menyianle kɛyɛ ɛvolɛ 14 la, menvale me adwenle menziele tennis ɛbɔlɛ zo. Menyianle ɛvolɛ 16 la, ɛnee melɛ kilehilevolɛma mɔɔ bɛze tennis nye zo kpalɛ mɔɔ ɛnee bɛkile me tennis ɛbɔlɛ fane nwiɔ anzɛɛ nsa la kenle ko biala yɛɛ medame mumua ne noko mesukoa ye nɔsolɛ nu. Ɛnee me nye die nwɔhoalilɛ ne afoa biala anwo; ɛnee tennis ɛbɔlɛ le adenle mɔɔ medua zo mesɔ me adwenle nee me anwosesebɛ menea a. Ɔwɔ nuhua kɛ ɛnee me nee me gɔnwo mɔ kɔdielie yɛ nye na ɔyɛ a yɛno nza ɛdeɛ, noko meanno nyiletane yɛɛ meanno nza dɔɔnwo ɛlɛ. Ɛnee me ɛbɛlabɔlɛ gyi tennis ɛbɔlɛ zo—ɛnee ɔhyia me kpalɛ.\nMengɔmbokale ATP eku ne anwo wɔ mekɛ mɔɔ menlile ɛvolɛ 17 la. * Menlile konim wɔ nwɔhoalilɛ dɔɔnwo anu la anzi, menliele duma wɔ maanle ne anu. Menyianle ɛvolɛ 22 la, ɛnee meboka menli 50 mɔɔ bɛlie duma wɔ ewiade kɛ bɛze tennis bɔ kpalɛ la anwo.\nWɔ ɛvolɛ dɔɔnwo anu, me nee menli mɔɔ ze tennis bɔ kpalɛ la hɔbɔle tennis wɔ ewiade amuala. Menwunle ɛleka ngɛnlɛma dɔɔnwo, noko eza membanwunle ngyegyelɛ mɔɔ kɔ zo wɔ ewiade amuala mɔɔ ɛtanelilɛ, nyiletane ɛnlonlɛ nee azɛlɛ ne mɔɔ bɛlɛsɛkye ye boka nwo la. Kɛ neazo la, yɛhɔle United States la, bɛhanle bɛhilele yɛ kɛ yɛmmakɔ suakpole ne ɛleka bie mɔ ɔluakɛ ɛnee basabasayɛlɛ kɔ zo wɔ ɛleka zɔhane mɔ kpalɛ. Ɛnee ninyɛne ɛhye mɔ amuala gyegye me. Ɔwɔ nuhua kɛ ɛnee melɛyɛ debie mɔɔ me nye die nwo kpalɛ la ɛdeɛ, noko ɛnee me nye ɛnlie.\nƐnee Sanna, raalɛ mɔɔ me nee ye de la nee Gyihova Alasevolɛ ɛlɛsukoa Baebolo ne. Ɛnee ɔsi me nwo kɛ ɔ nye die nyamenlezonlenlɛ nwo la, noko ɛnee ɔngyegye me kɛ ɔlɛsukoa Baebolo ne la. Yɛgyale wɔ 1990, yɛɛ bɛzɔnenle ye kɛ Gyihova Dasevolɛ wɔ ye ɛvolɛ ko anzi. Me ɛdeɛ, ɛnee me nye ɛnlie nyamenlezonlenlɛ nwo ɔnva nwo kɛ ɛnee medie medi kɛ Nyamenle wɔ ɛkɛ ne la. Mengakyele kɛ ɛnee me nana mɔɔ wɔ Germany la ta kenga Baebolo ne yɛɛ ɔhilele me kɛzi bɛyɛ asɔne la bɔbɔ.\nKenle ko bie, me nee Sanna yɛɛ Alasevolɛ agyalɛma bie bɔle adawu, Kari, mɔɔ le kunli ne la hilele me ngapezo edwɛkɛ mɔɔ wɔ Baebolo ne anu mɔɔ fale “mekɛ mɔɔ li awieleɛ” anwo la. (2 Timote 3:1-5) Mekɛ mɔɔ menwunle deɛmɔti ninyɛne ɛngɔ ye boɛ wɔ ewiade la, me nye liele kpalɛ. Kenle zɔhane, yɛanga ɛzonlenlɛ nwo edwɛkɛ dɔɔnwo. Ɔvi zɔhane mekɛ ne, me nee Kari bɔle ɔ bo kɛ yɛbɔ Baebolo ne anwo adawu na ɛnee nrɛlɛbɛ wɔ debie biala mɔɔ melɛsukoa la anu. Ɔluakɛ ɛnee menlɛ alagye na meta metu adenle la ati ɛnee yɛnda yɛnyia, noko Kari ammaa ɔ sa nu ando. Ɛnee ɔkɛlɛ me kɛlata ɔfa ɔkilehile kpuya mɔɔ membizale ye wɔ mekɛ mɔɔ yɛlɛsukoa debie la anu. Ɛbɛlabɔlɛ nwo kpuya mɔɔ kye adwenle la kɔsɔɔti anwo mualɛ mɔɔ tɔ ɛnzolɛ nu la wɔ Baebolo ne anu, na ngyikyingyikyi, menwunle Baebolo ne edwɛkɛtile ne—yemɔ a le kɛ Nyamenle Belemgbunlililɛ ne bamaa Nyamenle bodane ara nu. Mɔɔ menwunle Nyamenle duma Gyihova nee mɔɔ yeyɛ yemaa yɛ la, ɔhanle me ahonle kpalɛ. (Edwɛndolɛ 83:18) Mɔɔ hanle me kpalɛ la a le ɛkpɔnedeɛ ne mɔɔ Nyamenle vale maanle yɛ la—ɔnle debie mɔɔ ɔyɛle ala emomu ɔyɛle ɔvale ɔlale ye ɛlɔlɛ ne ali. (Dwɔn 3:16) Eza menzukoale kɛ mebahola meayɛ Nyamenle agɔnwo na meadɛnla aze dahuu wɔ anzodwolɛ nu wɔ paladaese. (Gyemise 4:8) Membɔle ɔ bo membizale me nwo kɛ, “Duzu a mebayɛ meava meahile nwolɛ anyezɔlɛ a?”\nMendwenlenle me ɛbɛlabɔlɛ nwo kpalɛ. Menzukoale ye wɔ Baebolo ne anu kɛ, anyelielɛ dɔɔnwo wɔ ɛmaanlɛ nu na menyianle ɛhulolɛ kɛ mebaha me diedi ne anwo edwɛkɛ meahile awie mɔ. (Gyima ne 20:35) Kɛmɔ ɛnee tennis ɛbɔlɛ le me gyima la ati, ɛnee ɛvolɛ biala mefi sua nu kenle 200 mekɔbɔ. Ɛnee mefa me mekɛ meyɛ ninyɛne mɔɔ baboa me ngomekye na tɛ me abusua ne la—me nwo mɔɔ metete, ninyɛne mɔɔ meta meyɛ, me gyima. Menwunle ye kɛ ɔwɔ kɛ meyɛ nzenzaleɛ.\nƐnee meze ye kɛ saa ɛzonlenlɛ ti megyakyi nwɔhoalilɛ mɔɔ bamaa meanyia ezukoa la a, menli dɔɔnwo ɛnrɛde ɔ bo. Noko ɛnee nwolɛ adenle mɔɔ bamaa meanwu Gyihova na meanyia dahuu ngoane la sonle bolɛ tɛla ahyɛlɛdeɛ biala mɔɔ tennis ɛbɔlɛ bamaa meanyia la, ɔti ɛnee kpɔkɛzilɛ ne ɛnyɛ se fee ɛmmaa me. Menzile kpɔkɛ kɛ menrɛdie mɔɔ awie mɔ baha la—ɛnee ɔle me ti anwo kpɔkɛzilɛ. Baebolo ngyɛnu mɔɔ maanle me anwosesebɛ titili maanle mengyinlanle ngyegyelɛ ɛhye anloa la a le Edwɛndolɛ 118:6: ‘Gyihova wɔ me afoa, menzulo. Duzu a sonla kɛhola kɛyɛ me a?’\nZɔhane mekɛ ne, menli mɔɔ boa yɛ la bie mɔ hanle kɛ bɛ nee me yɛ ngyehyɛleɛ mɔɔ bamaa meabɔ tennis kpalɛ, menrɛyia ngyegyelɛ biala wɔ ɛvolɛ dɔɔnwo anu. Noko akee, ɛnee mezi kpɔkɛ mewie, ɔti me nee bɛ anyɛ ngyehyɛleɛ ne na nzinlii mengyakyile ATP nwɔhoalilɛ ne. Mengɔle zo menzukoale Baebolo ne na wɔ July 2, 1994, bɛzɔnenle me kɛ Gyihova Dasevolɛ.\nWɔ me afoa nu, tɛ esiane bie mɔɔ dole me la a maanle mendwenlenle Nyamenle anwo a. Yɛɛ ɛnee menle awie mɔɔ ɛlɛkpondɛ nɔhalɛ ne la. Ɛnee mete nganeɛ kɛ ninyɛne ɛlɛkɔ boɛ amaa me wɔ ɛbɛlabɔlɛ nu na ɛnee mengyia ɛhwee. Noko arɛlevilɛ nu ala, ɛbaha kɛ ɛnee Baebolo nu nɔhalɛ ne ɛlɛkendɛ me amaa meanwu ye, menwunle kɛ ɛbɛlabɔlɛ lɛ bodane kpalɛ yɛɛ me ɛbɛlabɔlɛ ɛyɛ kpalɛ ɛdɛla kɛzi menzuzule la! Agɔnwolɛvalɛ mɔɔ wɔ yɛ abusua ne anu la anu ɛyɛ se yɛɛ yɛyɛ ko yɛdɛla mekɛ biala. Na me nye ɛlie kɛ me mra mrenyia nsa ne ɛva me gyakɛ la—tɛ kɛ bɛva bɛ nwo bɛwula nwɔhoalilɛ bie anu a, emomu bɛle Kilisienema.\nMe nye tɛdie tennis ɛbɔlɛ nwo. Wɔ ɛvolɛ dɔɔnwo anu meyɛ gyima ngakyile wɔ ɛleka mɔɔ bɛbɔ tennis la, kɛ neazo la, mele coach yɛɛ kpanyinli mɔɔ nea ɛleka bie mɔɔ bɛbɔ tennis la azo. Noko me ɛbɛlabɔlɛ ne ɛngyi nwɔhoalilɛ zo bieko. Dɛba ne, ɛnee mefa mekɛ dɔɔnwo metete me nwo dapɛne biala amaa meabe wɔ tennis ɛbɔlɛ nu. Noko kɛkala, kɛ awie mɔɔ mefa me mekɛ ne amuala meka edwɛkpa ne la, me nye die kɛ melɛfa me mekɛ ne meaboa awie mɔ meamaa bɛazukoa Baebolo nu ngyinlazo mɔɔ hakyile me ɛbɛlabɔlɛ la na bɛava bɛayɛ gyima. Agɔnwolɛvalɛ mɔɔ me nee Gyihova Nyamenle lɛ la a le debie mɔɔ hyia me kpalɛ a yɛɛ melɛka kenle bie anyelazo kpalɛ ne anwo edwɛkɛ meahile awie mɔ na yemɔ maa me nye die kpalɛ.—1 Timote 6:19.\n^ ɛden. 3 ATP gyi ɛkɛ maa Association of Tennis Professionals. Ɔle eku bie mɔɔ nea mrenyia tennis ɛbɔlɛ zo. Ɛnee bɛmaa menli mɔɔ ze tennis bɔ kpalɛ na bɛdi konim wɔ ATP Tour ne anu la ahyɛlɛdeɛ. Konim dodo mɔɔ awie bali la a bahile gyinlabelɛ mɔɔ ɔbanyia ye wɔ tennis ɛbɔlɛ nu wɔ ewiade a.\nFa nwa awie Fa nwa awie Ahyɛlɛdeɛ Mɔɔ Tɛla Biala Wɔ Me Ɛbɛlabɔlɛ Nu\nijwcl tile 5


Nyɛvolɛ & Akpɔsahɔlɛ: Gyihova Alasevolɛ Ɔfese Mɔɔ Wɔ Nigeria\nMekɛ boni a ɔwɔ kɛ ɛdwu ɛkɛ na wɔahɔ akpɔsa ne a? Amaa menli ne angyele zo la, yɛsɛlɛ wɔ ɔka mitini 30 na wɔ mekɛ ne adwu a, wɔara.\nƐbanwu kɛzi bɛyɛle daselilɛ ne wɔ Nigeria la anwo tetedwɛkɛ wɔ nyɛvolɛ ɛlɛka ne. Nyɛvolɛ ne mɔ banwu kɛzi yenyia anyuhɔlɛ ɔvi mekɛ mɔɔ bɛbɔle ɔbo la nee edwɛkɛ titili mɔɔ sisile wɔ Gyihova Alasevolɛma mɔɔ bɛwɔ nigeria la anwo tetedwɛkɛ wɔ ɛkɛ. Eza bɛyɛ nvoninli ngɛlɛma mɔɔ maa bɛnwu gyima mɔɔ bɛyɛ wɔ Nigeria office ɛkɛ ne la noko wɔ ɛkɛ.\nFa nwa awie Fa nwa awie Ɔfese Ne Mɔ Nee Ɛkɛ Ne Akpɔsahɔlɛ: Nigeria\nƆfese Ne Mɔ Nee Ɛkɛ Ne Akpɔsahɔlɛ: Nigeria


Dwɔn Yekile 7:1-17\n7 Ɛhye anzi menwunle anwumabɔvolɛma nna kɛ bɛgyigyi azɛlɛ ye muleɛ nna ne mɔ azo, na bɛdedɛ azɛlɛ ye azo anwoma nna ne anu ɛsesebɛ, amaa anwoma biala ambɔ azɛlɛ ye azo anzɛɛ nyevile zo anzɛɛ baka biala anwo. 2 Na menwunle anwumabɔvolɛ ko kɛ ɔlɛ tease Nyamenle ne nzonlɛyɛlɛdeɛ ne ɔvi aduduleɛ ɔlɛfo yeahɔ anwuma; na ɔvale ɛnelɛ kpole ɔdeanle nu ɔvɛlɛle anwumabɔvolɛma nna ne mɔɔ bɛmaa bɛ adenle kɛ bɛzɛkye azɛlɛ nee nyevile la, 3 na ɔhanle kɛ: “Bɛmmasɛkye azɛlɛ ye anzɛɛ nyevile anzɛɛ mbaka kɔkpula kɛ yɛkɛyɛ yɛ Nyamenle ne ngɛkɛlɛ ne mɔ nzonlɛ+ wɔ bɛ nwoma azo yɛkɛwie la.”+ 4 Na mendele bɛdabɛ mɔɔ bɛzɔ bɛ nloa la dodo, 144,000,+ mɔɔ bɛzɔ bɛ nloa bɛvi Yizilayɛ abusua ekpunli biala anu la:+ 5 Dwuda abusua ne anu, bɛzɔle 12,000 anloa;Wulubɛn abusua ne anu 12,000;Gaade abusua ne anu 12,000; 6 Ahya abusua ne anu 12,000;Nafetalae abusua ne anu 12,000;Manasɛ abusua ne+ anu 12,000; 7 Semɛyɔn abusua ne anu 12,000;Livae abusua ne anu 12,000;Yesakaa abusua ne anu 12,000; 8 Zɛbulɛn abusua ne anu 12,000;Dwosefi abusua ne anu 12,000;Bɛngyaman abusua ne anu bɛzɔle 12,000 anloa. 9 Ɛhye anzi menwunle ye, na nea! menli ekpunli kpole bie mɔɔ awie ɛngola bɛ tia, mɔɔ bɛvi maanle maanle nee mbusua nee menli nee aneɛ ngakyile nu la+ kɛ bɛgyigyi belemgbunli ebia ne nee Boaneralɛ ne anyunlu, bɛwula adɛladeɛ fufule ndendenle;+ na bɛdedɛ mrɛlakɛ bɛ sa nu.+ 10 Na bɛvale ɛnelɛ kpole bɛdeanle nu kɛ: “Ngoanelielɛ vi yɛ Nyamenle ne mɔɔ de belemgbunli ebia ne azo la+ nee Boaneralɛ ne ɛkɛ.”+ 11 Ɛnee anwumabɔvolɛ ne mɔ amuala gyigyi ɛkɛ ɛbɔ ɛyia belemgbunli ebia ne nee mgbanyima ne mɔ+ nee tease abɔdeɛ nna ne, na bɛbutulebutule bɛ nyunlu aze wɔ belemgbunli ebia ne anyunlu na bɛzonlenle Nyamenle, 12 bɛhanle kɛ: “Amen! Ayɛlɛyelɛ nee anyunlunyia nee nrɛlɛbɛ nee moyɛlɛ nee enililɛ nee tumi nee anwosesebɛ le yɛ Nyamenle ne ɛdeɛ dahuu.+ Amen.” 13 Na mgbanyima ne mɔ ko bizale me kɛ: “Menli ɛhye mɔ mɔɔ wula adɛladeɛ fufule ndendenle ne la,+ nwane mɔ ɔ, na bɛvi ni?” 14 Ɔti ɛkɛ ne ala membuale ye kɛ: “Me menle, ɛdawɔ a ɛze a.” Na ɔzele me kɛ: “Menli ɛhye mɔ a ɛvi anwongyelelɛ kpole ne anu a,+ na bɛkpo bɛ adɛladeɛ ne mɔ nwohyee wɔ Boaneralɛ ne mogya ne anu.+ 15 Ɛhye ati a bɛwɔ Nyamenle belemgbunli ebia ne anyunlu na bɛlɛsonle ye alehyenlɛ nee aledwolɛ wɔ ye ɛzonlenlɛsua ne anu a; na Mɔɔ de belemgbunli ebia ne azo la+ badɛlɛ ye ɛdanlɛsua ne anu wɔ bɛ nwo zo.+ 16 Ɛhɔne nee nzuhɔne ɛnrɛhu bɛ bieko, ewia ɛnrɛbɔ bɛ anzɛɛ wuluwulu kpole biala ɛnrɛhu bɛ,+ 17 ɔluakɛ Boaneralɛ ne+ mɔɔ wɔ belemgbunli ebia ne avinli la banlea bɛ,+ na ɔbahile bɛ adenle yeahɔ ngoane nzubula nwo.+ Na Nyamenle bakyikyi bɛ nye anwo monle biala.”+